
AWE Parlamento lo haya informacion ora cu lceda anuncia algun cambio cu Gabi- 
nete Mike Eman a anuncia ayera tardi. 

Un di e anuncionan cu pueblo tabata spera, ta reduccion di prijs di awa cu 15%. 
Lo tin aumento di pensioen, salario minimo y algun anuncio mas, tur na beneficio 
di pueblo Arubano. 

Rogelio G. Koeiman deteni relacionó cu extradicion pa Estados Unidos 


PHILIPSBURG - Rogelio G. Koeiman (48) a kede deteni ayera 
mainta den becindario di su cas den Simpson Bay pa miembronan 
di Cuerpo Policial di St. Maarten, KPSM. 

E aresto tin di haber cu decision di Hoge Raad na Den Haag, Hu- 
landa di diamars 15 novémber ultimo, cu ta enserá cu por extraditá 
Rogelio G. Koeiman pa Estados Unidos relacioná cu sospecho contra 
su persona di ta meti den traficacion di droga. 

Te aki e publicacion di Ministerio Publico na St. Maarten. 

Di biaha tabatin publicacion tambe, cu e ex-Polis ald ta Arubiano, 
loke ta berdad, pero nunca a traha como Polis na Aruba. Loke si 
el a haci, tene un mucha muher Arubiano contra su gusto den cas, 
a saca su potretnan sunu y circula esaki tur rond, pa daña nomber 
di e mucha muher Arubiano. 

Rogelio G. Koeiman ta un boef y pesey na Merca a pidi su extradic- 
cion, pasobra tin suficiente prueba contra su persona cu el a haci 
su mes culpable den traficacion di droga pa Merca. 

ECASO 

Ayera Procurador General na Corte Supremo di Husticia na Hu- 
landa a decretá cu e proceso pa extraditá e éx polis Koeiman y dos 
otro Curasoleño - Felicia y Rietwijk - na autoridadnan Mericano 
ta perfectamente legal y no tin nada mas ta stroba pa procede cu 
nan extradicion pa Huez huzga nan den un Corte Mericano pa 
traficacion di droga. 

Ayera mes nan a detene Koeiman na Sint Maarten, mientras cu ta 
buscando Felicia y Rietwijk pa arestá nan tambe. 

E caso aki ta andando for di 2013, pero a pasa den un periodo di 
traba despues cu abogado di e trio cu autoridadnan Mericano a pidi 
pa nan extradicion, a cuestioná cu agentenan Mericano di DEA a 
usa métodonan ilegal pa pone presion riba e trio. 

Procurador General na Corte Supremo a indicá cu e extradicion ta 
perfectamente na órdo y cu Gobernador por firma e extradicion. 

E personanan encuestion ta liber na Sint Maarten, pasobra no 
tabatin persecucion contra nan na Corsou. 

E trio a contratá abogado mr. C. Reijntjes-Wendenburg na Maas- 
tricht pa hiba e apelacion te ne Corte di mas halto den Reino, pero 
awor e caso a yega su final. 

T’asina cu dia 11 di september 2013 Departamento di Husticia a 
pidi autoridadnan lokal pa detené Koeiman. 

E detencion a tuma lugar dia 30 di october 2013, pero Corte di 
Husticia di nos pais a haña cu no por extraditá e persona aki, pa- 
sobra no tin sigur cu e investigacion y persecucion a tuma lugar 
corectamente. 

E problema ta sinta cu nan a argumentá cu for di november 2012 
agentenan di DEA a haci nan investigacion na Corsou mediante 
observacion y infiltracion tras di lomba di Ministerio Publico. 
Esey nificá cu no por a verificá si nan métodonan tabata legal, 
pasobra nan a traha segun sistema Mericano. 

A lceda constatá cu estando será na Corsou, e agentenan di DEA a 
bishita Koeiman y a interogu’é y a ofrecé pa yega na un areglo p’e 
bay Merca boluntariamente. 

Den tal caso e castigo eventual lo sali mas suave. 

Polis local no a registrá e combersacionnan aki y a pone cu no por 


controlá cu tur cos a bay legalmente segun nos leynan. 

Corte di Husticia a huzga cu ta trata aki di un persona di nacio- 
nalidad Hulandes y e tin derecho pa nan traté di acuerdo cu nos 
leynan di persecucion. 

Corte a hañá cu considerando con cos a bay tras di lomba di auto- 
ridadnan local, no por permiti p’e agentenan usa e pruebanan den 
un Corte Mericano. 

Por lo tanto Corte a ordená pa laga Rogelio Koeiman liber inme- 
diatamente. 

Dia 9 di december 2014 Corte Supremo a bolbe trata e caso y a 
yega ne conclusion cu por extraditá Koeiman. Esey a sosode dia 3 
di september aña pasá. 

E abogadonan a reclamá cu di e forma aki Rogelio Koeiman lo no 
por defendé su mes pa su drecho contra e peticion di extradicion. 
Di otro banda e detencion di Koeiman no a bay manera debe ser, 
pasobra e ta violá reglanan internacional. 

Na augustus di aña pasá a bolbe trata e caso y abogadonan defensor 
a haña tur chéns pa presentá nan obhecionnan y Corte Supremo a 
duna e abogadonan rason. 

Henter e problema ta sinta rónd di e hecho cu agentenan di DEA 
a bishita Rogelio Koeiman ora e tabata preso. 

Awe a bin cambio den e situacion y Procurador General a determiná 
cu si por extraditá Koeiman. 

Prosperidad Comparti 


Prome Minister Mike Eman ta anuncia cambionan 
grandi na bentaha di pueblo di Aruba 



PARA banda di Ministernan di su Gabinte, Prome Minister Milce 
Eman a anuncia decisionnan valioso pa pueblo di Aruba cu a wordo 
tuma den Conseho di Minister diamars ultimo. 

E decisionnan cu a wordo tuma t’esnan final rond di presupuesto 
2017. 

Awe diarazon Minister di Finanza, Angel Bermudez lo presenta e 
ultimo notanan di cambio. “Cambionan cu ta refleho di e maneho 
cu nos Gobierno a stipula pa aña 2017 y e añanan nos dilanti.” 


Mike Eman: “Siguiendo e liña cu t’asina fundamental pa nos Gabi- 
nete desde cu comunidad a duna nos e mandato pa dirigi e pais aki 
nos por tuma e decisionnan positivo ald.” 

Eman a bisa cu Gobierno a pone hopi enfasis riba inversion pa 
stimula e economia, pero tambe riba inversion pa mehora y fortifica 
e poder di compra di e comunidad. 

“Un di e decisionnan cu a wordo tuma awe den consulta hopi es- 
trecho cu SVb ta pa aumenta pensioen di nos grandinan (AOV) 
cu 2,3% pa otro aña. 

Esaki ta posibel danki na recuperacion di e fondo a base di e dife- 
rente reforma y remodelacionnan cu nos a haci.” 


Mike Eman a splica cu Gobierno ta bay propone na SER 
pa hisa salario minimo cu 2% pa otro aña. “Despues 
di e conseho di SER e proposicion aki ta bay Par- 
lamento. 

Nos ta purba pa e aumento aki logra na sea januari 
2017 of februari 2017.” 

Un otro cambio positivo ta cu e uitkering nor- 
mativo (esun cu ta wordo usa como norma) di un 
persona cu ta riba bijstand ta Afl.407,00. E 
suma aki ta wordo hisa na 450 florin. 


asistencia social aki.” 


Despues di a anuncia tur e progreso comparti ald Eman a bisa di ta 
spera cu otro aña e aumentonan ta mas grandi mirando reapertura 
di e refineria. 

Pa loke ta studiantenan cu ta lucha cu e peso di pago di nan studi- 
elening, Gobierno ya caba a introduci den pasado un suavisacion 
di e peso aki p’e studiante cu despues di caba su estudio regresa 
Aruba dentro di tres aña lo haya un reduccion di 30% di su debe. 
Esaki a keda introduci na 2012 y tambe a posibilidad p’esnan cu 
lder paga nan debe den un solo bes ta haya e rebaho di 30%. 


“Awe den Conseho di Minister a dicidi pa subi e rebaho di 30% na 
35% cu ta encera un suma considerabel. 

Banda di esald Minister di Finanza a anuncia esaki caba, pero awe 
el a wordo ratifica ta cu ora di paga studielening bo por reduci e 
suma henter - te un maximo di 10 mil florin - cu bo ta paga di bo 
belasting y no solamente e interes so manera antes tabata e caso.” 
Eman a sigui conta cu un peticion cu Gobierno a haya di sindica- 
tonan y specificamente di FTA ta pa socialisa e pago cu ta wordo 
haci pa pikimento di sushi. 

E suma mensual di 25 florin ta bira 10 florin pa famianan 
cu tin un entrada di bou 2500 pa luna. 


Finalmentre Prome Minister Mike Eman a anuncia 
un di e decisionnan cu ta conta pa tur hende y cu 
a keda dicidi den Conseho di Minister t’e hecho cu 
ta logra reduccion di e tarifanan di coriente den un 
forma substancial. 

“Pa inicio di otro aña prijs di energia pa casnan resi- 
dencial ta bay baha cu 15% y e prijs comercial ta bay 
baha cu 5%. Un peso grandi ta kita aki. 

E hecho cu bo ta logra un reduccion di 15% di 
e gasto total di famianan na Aruba ta algo 
sumamente grandi.” 

Eman a bisa di ta contento cu tur e de- 
cisionnan aki y ta bay Parlamento awe 
y otro mañan cu un sentido grandi 
di orguyo di por ofrece tur esaki na 
comunidad di Aruba. 


Pa cada miembro di famia cu 
tin subsidio cu awor ta Af. 
175,00 y esaki ta wordo 
aumenta na Afl. 200,00. 

E schoolkinderentoeslag 
pa cada mucha den un 
famia di menos recurso 
ta haya un aumento 
di Afl.50,00. Asina 
ta cu el a bira awor 
Afl,. 250,00. 

“Un otro cam- 
bio positivo ta 
cu e suma cu cada 
famia ta haya un 
bes pa aña como un 
aporte pa cada yiu cu ta 
bay scol cu awor ta Afl. 120,00 ta 
bira Afl. 220,00 y esaki hunto cu 
e aumento di bijstand ta bay yuda 
grandemente esnan cu mester di e 

Dama herida den accidente riba caminda pa Ayo Rock Formation 



DIAMARS merdia, un accidente a sosode riba ca- 
minda di santo pa Ayo Rock Formation, unda un buggy 
a dal den un buraco, perde control pa despues subi 
baranca v bolter. 


Un dama pasahero a resulta herida den e impacto, pa 
cual a solicita presencia inmediato di ambulance. Per- 
sonal di ambulance a atende cu e victima y transport’e 
pa Hospital. 

Presidente di Parlamento: 

Dia mundial di diabetis ta un dia pa refleha 


DIALUNA tabata dia mundial diabe- 
tis. Aruba e dia aki Minister di Salub- 
ridad tabata den Parlamento pa trata 
e presupuesto di Salubridad Cuido di 
Nos Grandinan y Deporte y diferente 
pregunta a ser haci al respecto. 

Durante schorsing, Minister a haci entre- 
ga di un pin na Presidente di Parlamento, 
griffier y na vice-voorzitter di comision 
di Salubridad. 

Mundialmente Diabetis tipo 2 cu ta hopi 
lia na sobrepeso ta ensera 90 % di e caso- 
nan, en especial na paisnan den desaroyo. 

Na 2040, un di 10 adulto lo ta sufri di 
diabetis. Esald lo encera 642 miyon caso. 
Awor tin 415 miyon patient. 

Na Aruba Diabetis ta encera 20% di gas- 
tonan di AZV. Investigacion di STEPS na 
2006 ta mustra cu 77% di nos poblacion 
tin sobrepeso y cu 38% di nos hobennan 
ta obeso. 


E organsacion di diabeticonan ta calcula 
cu mayoria pais ta inverti entre 5-20% di 
nan presupuesto di salud na malesa. Pues 
cifranan ta indica cu tin cu haci algo. 

En bista di esald tin un afdeling special 
cu ta atende cu diabetis y su prevencion, 
tin wondenpoli. 

Banda di fundacion pa diabetico Witgele 
Kruis tambe ta activo riba tereno preven- 
tivo y di cuido di herida. 

Wyatt-Ras ta lamenta di no por tabata 
presente na IMSAN ayera pa mustra 
sosten na e trabou cu ta ser haci pa nos 
diabeticonan y te desea tur esnan cu ta 
traha ariba e tereno ald hopi exito pa 
sigui cu e bon trabou pa nos comunidad. 

Alavez e Parlamentario ta haya impor- 
tante pa nos tur como cuidadano keda 
cuida nos curpa, hiba un bida saludable 
y move mas. E lema mester ta preveni ta 
miho cu lamenta. 




CLa pa fin di aña? 

Bo tin mester di un Prestamo Personal na Interes di 10% (APR 10.14%)? 
Un bon conbersacion cu nos ta laga cos cana. 

Ban Papia! 






Chens pa gana hopi premio! 

Oferta valido te cu fin di December 2016 

Pa mas informacion poryama na 523-2250 


BANCO OI CARIBE 
Banking Together 


ñanco di Caribe Aruba N.V. ta reserva e derecho di cobra un penalty fee di 10% p.a. riba e saldo di e pfestamo den caso cu e pago no wordo hao na tempo. Un seguro di Ristco ta obiigalotio cu di Banco di Caribe Aruba N.V. como benefidario. Gas- 
tonan di adminisfracion ta apScabel. Mester informa Banco di Caribe Aaiba N.V. por escrito den caso cu kier canoela e pnestamo prome cu e fécha original di vencemento. E carta mester ta den poder di Banoo 90 dia prome cu e fecba cu la desea 
di cancela e prestamo. E 90 dia ta bay den efecto riba e dia cu Banoo ridbi e carta. Den caso cli no cumpfi cti e exigenda aki Banco di Caribe Aruba N.V, ta reserva e derecho di cobra un boet di 3 luna di interes. E promodon aki ta valido te cu fin di 
December, 2016. E interes paprestamopeisonal despuesdi campaña ta bira 16% (16.23% APR) p.a. Sancodi Caribe Aruba N.V. ta reserva su derecho di apmbadon. Condidonnan general lo kedaapitcabel. 

Bo tambe ta un fotografo di AWEMainta, 
saca foto di cualkier suseso y mande pa 
noticia@awemainta.com 


Minister Paul Croes ta haci tur esfuerzo pa apoya hende cu trabao 


DRS. Paul Croes ta caracterisa como un Minister pro activo pa 
loke ta trata su carteranan. Tanto den Asunto Social, como Labor 
y Hubentud, semper ta buscando formula e iniciativanan cu ta 
enfoca riba participacion y avance. 

Specificamente esun di Labor ta uno cu e Minister di mas hoben 
den Gabinete Eman ta maneha for di e punto di bista cu e no tey 
simplemente pa intermedia den conflictonan y haci inventario di 
e mercado laboral, pero activamente ta encurasha ciudadanonan 
pa reintegra n’e forsa cu ta laga nos pais draai. 

Pa medio di diferente programa y proyecto, e titular di Trabao a 
bin ta stimula e mercado laboral for di diferente angulo. 

Un ehempel ta Expo Labor caminda ta trece trahador y dunador di 
trabou hunto no solamente pa yena vacaturanan, pero pa duna un 
bista di e oportunidadnan cu ta existi, como tambe di e hermentnan 
obtenibel pa subi e trapi di exito profesional. 

Den su prome edicion na 2016, Expo Labor a trece miles di persona 
hunto bou di un solo dak. 

E resultado positivo riba termino corto y largo a sigura e derecho 
di existencia y ta pesey Minister Paul Croes ta contento di anuncia 
cu den 2017 Expo Labor lo ta bek. 

CITGO Deslc ta otro ehempel di un manera dinamico con Gobierno 
a dicidi di tuma iniciativa den un situacion potencial di trabou pa 
hopi di nos hendenan. 

For di un principio, Minister Paul Croes tabata envolucra den e 


negociacionnan cu e operador nobo di e refineria y a pone e interes 
di e trahador Arubiano na prome lugar. 

CITGO Desk ta fungi como un base di dato cu ta wordo scrutina 
pa segura cu e trahadornan local capacita p’e trabounan necesario, 
t’esnan prome yama pa yena e cupo den refineria. 

Pa medio di proyecto ‘Ban Traha’, Ministerio di Trabao a reintegra 
y rebaha dor di varios ehercisio un cantidad di casi 500 persona. 
A studia di manera individual e caso di personanan sin trabou y cu 
ta haya sosten financiero publico. 

A traha cu cada un p’asina surpasa e retonan social o di capacidad 
y den cooperacion cu sector priva, a busca un cupo di trabou pa 
cada un. 

Ademas di reduci e presupuesto di pais Aruba considerablemente, 
tambe a duna e personanan en cuestion, un sinti nobo di balor 
propio y proposito den bida. 

Adicional n’e facilidadnan ariba menciona, Minister di Labor, drs. 
Paul Croes tambe ta traha riba Programa di Certificacion, cual ta 
un trabou conhunto cu instancianan local y ta ofrece e Vacature 
Bank Online cu ta yuda no solamente nos profesionalnan den 
exterior, pero na Aruba tambe, pa monitorea e oportunidadnan di 
trabou cu ta presenta. 

Di e manera ald Ministerio di Trabao ta aporta substancialmente 
na un reduccion constante den e cifra di desempleo riba nos isla, 
n’e crecemento economico di pais y na un mihor calidad di bida 
p’e ciudadanonan di Aruba. 



Bouttque Keyla 


Tel: 5821164 
Cel: 5931189 
Fax: 5880109 
w w w. boutique keyl a . coin 



Nos tin hopi paña nobo y bunita 
di size S te cu size 26 
Pasa wak pa bo mes!! 

n li "like'uson 

facebook 

4 Ganado di Afl. 2.000,- 


3 Ganado di Afl. 500,- 


2 Ganado di Afl. 250,- 


(jM [M pMiM/Ul 

Deposita bo ticketnan no-ganado, di sea 1 
lOx The Money pega cu 1 di Gold Rush, of 
1 di Bonus Jackpot cu 1 di Gold Rush, na otro, 
Scirbi bo nomber, fam, adres y number di 
telefoon patras di e ticketnan y deposite 
cerca cualkier rebendedo. 


For 31 di october te cu 31 di december 2016 

Ga nad o man 1o wordo saca dia 9 di januari 2017, durarte sorteo di merdia 

www. tottoa ruba .co m 03 

■ 


fnfromacion por yama Lotto na S25-75S5 of t>ish-iia 


situa oa Paflfdenbaajstraat #tO h Oranjestad of B.vd. Veen Zeppenveldstraat 21, San Nicoiaas 


Parlamentario Jennifer Arends-Reyes: 

Tin varios graduado di medicina den 
region n sigui studia na Europn cu 
finnsu di estudio di Gobierno 


Spaña ta custumbra di tin suficiente lugar, guia y 
sistema di programa pa yega na e acreditacion desea. 
Tanten cu Aruba no bin cu un trayecto pa yega na 
e registracion cu e cooperacion di un Universidad di 
Hulanda awe tin sikiera un opcion pa nos yiunan di 
tera cu a caba nan estudio di medicina den region. 

Pais Aruba ta brinda e opcion pa nos graduadonan 
di medicina aplica pa un fiansa di estudio pa nan por 
haya nan registracion y lo por bin bek traha na Aruba 
pa sigui contribui na e mehoracion di Salubridad pa 
nos pueblo. 

Sperando cu den futuro lo tin mas opcion pa nos 
graduadonan, pero contento di por a contribui y yuda 
pensa na un opcion na beneficio di nos hobennan 
profesional, sra. Arends-Reyes ta termina bisando. 


Pa basta aña e graduadonan aki no tabatin un con- 
testa concreto di kico lo por brinda nan exactamente. 
Diferente graduado di medicina den region a trece 
dilanti cu nan lo no tin obhecion pa sigui estudio 
na Spaña, pero e costonan ta keda halto pa nan por 
cubri esald riba gasto propio. 

Durante tratamento di presupuesto 2017, Minister 
encarga cu Enseñansa a indica cu na e momentonan 
aki tin 7 graduado di medicina den region a aplica y 
haya fiansa pa estudio p’asina logra nan meta. 

E escogencia pa studia medicina den region ta un 
escogencia cu studiantenan mester ta hopi consciente 
di scoge un trayectoria mas largo cu a premira y cu 
na final tin un costo halto cu ne. 

E situacion ideal lo ta si na Aruba mes lo por bin cu 
un trayecto p’asina yega na e registracion di BIG pero 
e no ta asina facil mirando cu tin e discusion di e. 
o. di kico ta considera ‘bekwaam’ y ‘bevoegd’, segun 
sra. Arends-Reyes. 


SEGUN sra. Arends-Reyes e mocion entrega pa su persona 
durante tratamento di presupuesto 2015 pa logra habri un 
opcion pa graduadonan di medicina den region a cuminsa 
cosecha exito. 


Den e mocion presenta a pidi Gobierno pa explora e opcion 
pa extende of brinda fiansa di estudio na esnan cu a caba 
nan estudio di medicina den region, pero cu lo desea di 
sigui nan estudio p. e. na Spaña pa haya e registracion di 
‘MIR’, cu ta ekivalente na e ‘BIG’ registratie di Hulanda, 
sra. Arends-Reyes a splica. 

MEP ta contra nombramento di Juan David Yrausquin 

Mike Eman ta manera un gay di pelea y e ta mane e gay mas brabo di e gayero 


PARLAMENTO a 

trata e nombramento di 
Juan David Yrausquin 
como Minister Plenipo- 
tenciario. Fraccion di 
MEP a expresa cu no por 
aproba e nombramento 
aki. 

“Pa diferente motibo nos 
fraccion no ta aproba e 
nombramento aki. No 
solamente Juan David 
Yrausquin a admiti cu el 
a uza droga den pasado, 
sino mas crucial ta cu den 
e documentonan cu el a 
entrega pa “screening”, 
e ta haci como si fuera 
cu el a regla e proble- 
manan financiero 


di nos pais. Esaki no ta 
corecto”, segun Evelyn 
Wever-Croes. 

“Juan David Yrausquin 
ta autor y responsabel di 
e debacle financiero di 
nos pais. 

E tabata presidente di e 
comision financiero di 
Parlamento y durante su 
tempo como Parlamen- 
tario el a aproba tur e 
presupuestonan cu a hiba 
nos pais pa 
bancaro- 
ta. 



Como Minister di Finan- 
sa el a firma “geen bez- 
waar” pa entrega nos au- 
tonomia financiero. Mas 
serio ta cu el a sconde 
e documentonan ey pa 
Parlamento, haciendo 
su persona inconfiable y 
intransparente. 

Tur esaki a conduci na 
entrega di nos autono- 
mia, na e curatela finan- 
ciero y na e ICB cu te dia 
di awe ta e berguensa mas 
grandi cu nos pais a pasa 
aden”, sra. Wever- Croes 
a splica. 

“Ademas, ta imposibel cu 
sr. Mike Eman no por a 
haya ningun otro hende 
pa apunta como Min- 
ister Plenipotenciario. 
Hustamente e persona 
cu a busca mas confron- 
tacion cu Hulanda, Eman 
ta apunta. Wak cuanto 
meneer y juffrouw di 



FERTEC N.V. 

AIRCONDITION & REFRIGERATION 

Address: Caya Ernesto o Petronia 45 Email: fertecnv@hotmail.com 
Tel: (297) - 5882860 Cell: (297) - 5633766 

Seriously efficient air conditioning 

A smart solution for your 
busines or home 

5 ton unit, 5.3 amps 

24 hours a day, 7 days a week 
is about 230,- AWG monthly 

The Only Inverter Central 
Unit with 

seer u P to 25 .oo Solar Panel Connection 

jnScurce* 

Home Energy System 

New generation of 
inverter minisplit 



scol tin den Parlamento, 
cu ta domina Hulandes, 
cu vision pa enseñansa, 
cu experiencia na Aruba- 
huis, ningun di nan ta 
apto pa bira Minister 
Plenipotenciario? 
Sinceramente e escogen- 
cia di Mike Eman no ta 
logico y e ta un falta di 
respet pa e Parlamenta- 
rionan di AVP, cu Eman 
ta bisa cu nan no ta sirbi 
pa bira Minister. 

Cu nan ta bon pa wanta 
critica y bira complice na 
mal gobernacion, pero 
nan no por bira Minis- 
ter. Esaki ta un punto cu 
Mike Eman mester splica. 
Parsemi cu mas bien ta pa 
percura pa Otmar Oduber 
no drenta den Parlamen- 
to nunca mas. 

Parlamentarionan di AVP 
ta defende Yrausquin, 
pasobra segun nan Yraus- 
quin ta honesto pasobra 
el a uza droga. Hones- 
tidad ta si e entrega su 
“ overbruggingstoelage ” 
bek, cu el a cobra pa 
e bay medita na cas. Y 
awor e ta drenta bek 
pa aki algun luna ora e 
sali e bolbe cobra “over- 
bruggingstoelage”, lider 
di MEP a continua. 


LEÑÑOiÇ} 



Scotsman 

fce Syitrrm 

PCODIGfJ 

“Mas importante den 
e nombramento aki ta 
e relacion entre Aruba 
y Reino. Mike Eman 
ta e politico cu a busca 
mas pleito cu Hulanda. 
Mike Eman, apesar cu a 
priminti cu e lo mehora 
e relacion cu Hulanda, 
a busca un pleito tras 
di otro. 

Prome el a bay den wel- 
ga di hamber, el a yama 
Hulandesnan pa “ver- 
krachters”, el a insulta 
Gobernador Refunjol. 
Y e mal maña aki e no 


a laga pa pasado, pasobra 
el a haci mesun cos cu e 
Gobernador nobo. Nos a 
pasa e berguensa di mas 
grandi den historia di nos 
pais. 

Ora nos bay Hulanda y 
debati cu Hulandesnan 
pa nan no kita nos au- 
tonomia for di nos, e 
Hulandesnan ta contesta 
nos cu nos propio Prome 
Minister ta un “bipolar 
tienermeisje”. Berguen- 
sa!”, sra. Wever-Croes a 
expresa. 

“Como Minister Plenipo- 
tenciario nos mester di 
un persona cu por fungi 
como brug entre Aruba y 
Reino, especialmente den 
e situacion di tension cu 
tin awor entre Aruba y 
Reino. 

Juan David Yrausquin 
a demostra den pasado 
caba di no ta apto pa un 
funcion di brug, y pues 
nos ta duda cu e por 
ocupa e funcion aki. Tin 
hopi mas hende cu por 
haci e funcion di brug. 
Hopi miho cu Juan David 
Yrausquin. 

Mike Eman ta manera un 
gay di pelea cu Hulanda, 
y awor e ta manda e gay 
mas brabo di e gayero aki 
Hulanda. Y nos temor ta 
cu asina nos ta perde mas 
autonomia. 

Pa e motibonan aki, frac- 
cion di MEP ta contra 
e nombramento di Juan 
David Yrausquin como 
Minister Plenipotenciario 
di Aruba na Hulanda”, 
lider di MEP a duna di 
conoce. 

Lamentablemente, e may- 
oria di AVP den Parla- 
mento a aproba e nom- 
bramento”, lider di MEP 
Evelyn Wever-Croes a 
duna di conoce. 

CAMBIO Dl ORARIO 




En conexion cu reunion pa 
empleadonan, N.V. Elmar su 
oficinanan lo habri mas laat. 


Diahuebs, 17 di november 2016, 
pa 10'or A.M. 


Nos disculpa pa cualkier 
inconveniencia cu esaki por causa. 


Desconocinan 
ta horta tas 
di docente na 
kleuterschool 

DIAMARS atardi, Central di Polis ta manda pa- 
truya na un ldeuterschool pa un docente cu a bira 
victima di ladronicia. 


ELMAR 


Pa mas informacion yama 523-7100 of e-mail nos via customercervice@elmar.aw. 


Na yegada di Polis, e docente a splica cu desconoci- 
nan a horta su tras for di un banki dilanti. 

Polis a tuma datos y lceho a wordo entrega. Ta conta 
riba alumno of mayornan cu por a wak movecion 
sospechoso den vecindario. 

Por lo tanto, Central di Polis a wordo poni na al- 
tura di e caso aki, unda ladronicia a bati na porta 
di trabou. 



<y> 


Ultimate 

AUTOMOBILES 


$ 

SUZUKI 


VUayofLife! 


Suzuki One Day Only! 

FREE 12-point health-inspection 
on all Suzuki Automobiles 

Our technicians see things you cannot. 

Care for your car and keep it in top condition. 

Book Your Next Senrice After the 12 Point Health Inspection and Receive 
15% Discount on Parts 1 10% Discount on Labor 


Make your move! 

40% DISC0UNT 



« Oil Senrice StaiHng from Awg. 120,- 

(valid for spedfic rnodels) 


r 


r 


on partsforthe 
Ignis, Lianna, 
Baleno, Jimny! 






w 







Ultmafe Automobiles 

Sabana Btanco 35 
Oranjestad, Amba 

{297) 583-9800 or (297) 583-9660 

Facebook.com/Suzuki Aruba 


1 

Parlamentario mr. Xiomara Maduro (MEP): 

Tur Minister kier laba man di e situacion 
di e dump y asbest na e refineria 


“DURANTE tratamento di Presupuesto 
2017 nos a haci pregunta na Minister De 
Meza y Minister Schwengle rib’e situacion 
for di man na e dump na Parkietenbos 
y e trabounan cu asbest rib’e tereno di e 
refineria na altura di Fort Heuvelstraat. 
For di nan contesta y e manera cu nan a 
scoge pa contesta a bira bisto cu tur dos 
Minister kier laba nan man di e situacion 
di e dump y asbest na e refineria”, segun 
Parlamentario mr. Xiomara Maduro. 

De Meza ta haci mofa y politikeria baho 


PR0GRAMA Dl VACUNACION C0NTRA GRIEP 

Si bo ta mayor di 60 aha of bo ta sufri di astna, diabetes, malesa 1 

cardiovascular of algun otro malesa cronico, busca bo vacunaJ 1 

Dialuna 

7 Nov/16 

Centro di Bario Playa Pabou 

9:DDA.M. - 12:00 P.M. 

Diamars 

3 Nov/16 

Centro di Bario Playa Pabou 

9:00 A.M.- 12:00 P.M. 

Diaranson 

9 Nov/16 

HuisartsPraktijk Dr. Angela 

9:00 A.M.- 12:00 P.M. 

Diahuebs 

lDNov/16 

Centro di Bario Dakota 

9:00 A.M.- 12:00 P.M. 

Diabierna 

HNov/16 

HuisartsPraktijk La Sallestraat 

1:00 P.M.-4:00 P.M. 

Dialuna 

14Nov/16 

MFA Parader 

9:Q0A.M.- 12:00 P.M. 

Diamars 

15 Nov/16 

Centm Kibrahacha 

9:00A.M. - 12:00 P.M. 

Diaranson 

16 Nov/16 

HuisartsPraktijk Dr. Vis 

9:00A.M.-12:00 P.M. 

Diahuebs 

17 Nov/16 

HuisartsPraktijk Dr. Anthony 

9:00A.M.- 12:00 P.M. 

Diabierna 

lSNov/16 

HuisartsPraktijk Dr. Mungra 

9:00A.M. - 12:00 P.M. 

Dialuna 

21 Nov/16 

ImSan 

9:00A.M.- 12:00 P.M. 

Diamars 

22 Nov/16 

ImSan 

9:00A.M.- 12:00 P.M. 

Diaranson 

23 Nov/16 

Scol pa Polis 

9:00A.M.- 12:00 P.M. 

Diahuebs 

24Nov/16 

MFANoord 

9:00A.M.- 12:00 P.M. 

Diabierna 

25 Nov/16 

MFANoord 

9:00 A.M.- 12:00 P.M. 

Dialuna 

23 Nov/16 

HuisartsPraktijk Dr. Sneek 

9:00A.M.- 12:00 P.M. 

1 Telefon: 5224200 Facebook: www.facebook/desparuba Webate: www.despa.gov.aw | 


DRAGON 

CD & ELECTRONICS 


Mainstreet San NicolasTel. 584-3999 
open 9.00 - 13.00 and 14.30 - 18.30 



Oragon specvávs 

GALAXV^NU 

St-, 


s 


Samsung note edge 


blu sport 4,5 
afh 210,00 


SamsungsS mini 
afl. 315,00 


Álso: Samsung S5 , s5 mini, Samsung S4, Samsung 4 mini, S3 mini etc.,, r 
Acoessories ibr all Samsung and Iphone models 

Toshlba Laptop 15.6 “ 4Gb 320Gb Harddisk. AB. 900.00 
Hp Ink catridges, Universal laptop adapters etc., 
iTunes gift cards $ 10,00, $ 15,00 and $25.00, 

Google play cards and Playstation Netwofk cards. 

Sales, repair and accessortes for all Samsung models and other celUars, 
UnkDck. reload, reset. upgrade. replace lcd. keypad, speaker etc. 


“En bes cu Minister De Meza a duna un spli- 
cacion kico e ta haciendo pa e problemanan 
di dump, e mandatario a scoge pa cherchay 
cuestiona e veredicto di Huez cu a bisa cu e 
proyecto di Bouldin Sc Lawson tabata bon. 
Minister De Meza a tira culpa cu pueblo no 
ta paga Serlimar, siendo cu el a lubida con 
e mes tempo di MEP a bisa cu recoge sushi 
mester ta gratis. 

Banda di esaki, e Minister a haci mofa di e 
molester cu e dump ta produci bisando cu 
ta pa mas di 80 aña ta asina caba dus no 
mester bin haci fanfaria awor. 

Y manera semper e mandatario a 
recuri na un politica baho ora cu 
el a bay insinua cu nos a yama e 
compania priva di recicla, proc- 
esa y kima sushi como criminal. 


Ta lamentabel cu Minister De 
Meza ta haci mofa y politikeria 
baho enves cu e ta splica su plan 
pa caba cu e molester y pa sanea 
e situacion caotico na dump. 
Rib’e situacion cu asbest na e 
tereno di e refineria, e Minister 
a djis bisa cu tur cos ta okay y 
no a duna ningun splicacion na 
drechi. 

Asina e mandatario a laba su 
man di e situacion na dump y 
na e refineria”, e Parlamentario 
di MEP a splica. 

Schwengle no ta sintie prome 
yama 

“Nos a puntra Minister Schwen- 
gle ken ta adverti e bario banda 
di e dump y tambe esnan 
banda di e refineria di e peli- 
gernan cu por tin pa nan 
salud. 

E mandatario di salud 
a indica cu e ta preo- 
cupa pa e asunto 
di dump, pero a 
splica cu no ta 
pasobra cu tin 


Pero e mandatario a laba man bisando cu tin 
hende ta aserca Directie Volksgezondheid, 
pero nan no ta e promer yama pa atende cu 
e problema. 

Segun Minister Schwengle ta DTI mester 
midi aire na dump y tambe na e tereno di 
e refineria. Pero nos a compronde cu DTI 
ta percura solamemte pa e seguridad di e 
trahador y no ta duna e bario ningun alerta 
of informacion di peliger. 

Segun DTI ta Directie Miliue mester check 
e procedura di trabou cu asbest y ta Directie 
Volksgezondheid mester informa e bario. 

E habitantenan no ta hayando ningun alerta 
di e peligernan pa nan salud, ni na San 
Nicolas, ni na Parkietenbos y e Minister di 
Salubridad ta djis laba man bisa cu e no ta 
prome yama pa actua”, e Parlamentario a 
duna di conoce. 

Tur dos Minister ta laba man 
“Ta tristo pa mira con dos Minister di nos 
pais ta djis laba man rib’e situacion cu tin 
na dump y na e tereno di e refineria cu ta 
pone nos medio ambiente y salud di hende 
na peliger. 

Tur dos Minister a kere cu si nan bin haci 
mofa, chercha, arogancia y ofensa nan lo 
desvia atencion di e realidad y e peliger di 
salud lo bira menos. 

Pero esaki solamente ta demostra nan mala 
fe y incompetencia pa atende y busca solu- 
cion pa nos pais. E ta 
un berguensa grandi 
pa mira e dos Min- 
ister aki laba man 
di e manera aki”, 
Parlamentario mr. 
Xiomara Maduro 
a conclui. 


holor malo es- 
aki kiermeen 
cu e huma ta 
malo. 


/ 


















EXECUTORIALE VERKOOP 


Krachtens artikel 1203 lid 2 (oud) respectievelijk 3:268 (nieuw), van het Burgerlijk Wetboek van Aruba zullen de 

volgende onroerende zaken in het openbaar worden verkocht. 

De verkoop vindt plaats eerst bij opbod en vervolgens bij afmijning. 

1. het recht van erfpacht tot eenentwintig december tweeduizend zestig op een perceel domeingrond, groot 
vierhonderd negentig vierkante meter (+ 490m2), gelegen te Washington in Aruba, kadastraal bekend als eerste 
afdeling sectie K nummer 3193, met het daarop gebouwde, plaatselijk bekend als: Washington 52-E; 

Inzetprijs: Afl, 225.000,00. 

2. een perceel eigendomsgrond, groot zevenhonderd drieénvijftig vierkante meter (753 m2), gelegen te Seroe 
Blanco in Aruba, kadastraal bekend als eerste afdeling sectie P nummer 1622, met het daarop gebouwde, plaat- 
selijk bekend als: Seroe Blanco 163-C; 

Inzetprijs: Afl, 465.000,00. 

3. het recht van erfpacht tot éénentwintig april tweeduizend zeventig op een perceel domeingrond, groot vier- 
honderd negenendertig vierkante meter (439 m2), gelegen te Zeewijk zoals nader omschreven in meetbrief nummer 
11 van tweeduizend zes in Aruba, kadastraal bekend als vierde afdeling sectie F nummer 33, met het daarop 
gebouwde, plaatselijk bekend als: Zeewijk 40-J; 

Inzetprijs: Afl, 44.000,00. 

4. het recht van erfpacht tot zesentwintig juli tweeduizend eenenzestig op een perceel domeingrond, groot ach- 
thonderd vierenveertig vierkante meter (844 m2), gelegen te Noord in Aruba, kadastraal bekend als tweede afdeling 
sectie D nummer 1371, met het daarop gebouwde, plaatselijk bekend als: Noord 106-S; 

Inzetprijs: Afl. 372.000,00. 

5. het recht van erfpacht tot vierentwintig juli tweeduizend tweeéntwintig op een perceel domeingrond, groot 
vijfhonderd vierenvijftig vierkante meter (554 m2), gelegen te Pos Chikito in Aruba, kadastraal bekend als derde 
afdeling sectie G nummer 121, met het daarop gebouwde, plaatselijk bekend als: Pos Chikito 7; 

Inzetprijs: Afl. 270.000,00. 

Onderhandse schriftelijke biedingen kunnen tot en met 15 november 2015 tot 16:00 uur worden aangenomen; 
ieder bieder is verplicht te tonen dat hij zijn bod kan nakomen, zulks ter beoordeling van de executant. 

In geval van veiling krachtens beslagrecht bestaat geen mogelijkheid tot onderhandse biedingen. 

De verkoop zal plaatsvinden ten overstaan van mr H.M. Rodriguez-Taekema, notaris in Aruba, op 29 oktober 2015 

om 9:00 uur in de vergaderzaal van RENAISSANCE CONFERENCE CENTER aan de L.G. Smith Boulevard 

82. 

De veilinavoorwaarden zijn beschikbaar op het kantoor van de genoemde notaris bij: 

Notariskantoor Rodriguez-Taekema N.V. 

SUCU / De la Sallestraat 60 
(rotonde Seroe Blanco) 

Tel: (297) 588-2400 * Fax: (297) 588-2500 * Email: j.decuba@notarisrodriguez.com 

Evelyn Wever-Croes: 

Cuida esunnan cu a cuida di nos, ta un di e honornan mas grandi. 

Minister Schwengle ta ataca trahadornan di SABA den Parlamento inhustamente! 


PARLAMENTO a trata dialuna ultimo e 
presupuesto di cuido di nos grandinan. Lider 
di MEP tabata hopi enfatico riba e tema aki. 

“E cuido di nos grandinan na Aruba ta laga 
hopi di desea. Hopi di nos grandinan kier 
lceda nan cas, pero no por. Pa esunnan cu 
por keda nan cas, nos mester crea un sistema 
di sosten pa nan famianan cu kier tene nan 
grandi na cas. Pasobra awor ainda varios yiu 
ta kita for di trabou pa wak pa nan grandi- 
nan”, segun Evelyn Wever-Croes. 

“Den vision di MEP, nos mester brinda e 
famianan ald un sosten. No solamente e ta 
menos gasto si nos grandinan keda cas, pero 
mas importante, nan ta sinti nan mes mas 
feliz den nan ambiente. 

Pero e famianan mester di un sistema di 
sosten y ayudo si, pa por cuida nan grandi- 
nan. Pesey un gobierno cu ta preocupa pa su 
grandinan, ta traha un sistema asina. 

Nos grandinan cu bay den casnan di cuido, 
ta wordo cuida pa personanan cu ta dedica 
alma y cuerpo na cuido di nos grandinan”, 
sra. Wever-Croes a bisa. 

“Pero mi mester constata cu SABA no ta 
haya e atencion cu mester haya. SABA no 
ta haya e subsidio necesario pa por atende 
cu tur nos grandinan. 

Na SABA tin hasta cambernan bashi, cu lo 
por duna alohamento na como 50 di nos 
grandinan, pero debi na falta di personal no 


por tuma mas grandinan. 

Esald ta un abuso, pasobra tin centenares di 
nos grandinan ta warda pa haya un lugar. 
SABA tin 43 vacatura cu Gobierno ta nenga 
di yena. 

No solamente nos grandinan ta wordo per- 
hudica cu no ta haya un lugar den SABA, e 
actitud terco aki di Gobierno ta perhudica 
nos hobennan tambe, nos studiantenan di 
Salubridad y Cuido di EPI cu por haci e 
trabou”, lider di MEP a mustra. 

Minister Schwengle no kier duna saba e 43 
vacaturanan 

“Mi a puntra Minister Schwengle na varios 
ocasion durante reunion publico, dicon 
Gobierno no ta percura pa SABA haya e 
subisdio p’asina por tuma mas grandinan 
den casnan di cuido. 

Mi a trece padilanti tambe cu SABA mester 
haya mas fondo, pasobra mi tin entendi cu 
Gobierno kier lceda sin duna SABA fondo 
pa cumpli cu e bashi premie di emplead- 
onan, pero tambe cu e acuerdo entre SABA 
y SEPPA cu Mike Eman a firma na 2010. 
Tambe mi tin entendi cu Gobierno no kier 
duna SABA fondo pa yena e 43 vacaturan- 
an”, segun lider di MEP. 

“Minister no por a contesta ningun di e 
preguntanan aki. En bes di hustifica su de- 
cisionnan cu no ta den beneficio di SABA ni 
di cuido di nos grandinan, na un forma hopi 
infantil Minister Schwengle a ataca SABAy 


yama SABA pa tur sorto di cos. 

En bes cu Minister elogia e trahadornan, a 
dicidi pa lastra SABA den lodo. Esaki sigur 
ta di lamenta”, sra. Wever-Croes a comenta. 

Cambio di sistema di subsidio 
“Gobierno kier bay cambia e sistema di sub- 
sidio. Cu esaki Gobierno kier baha su gas- 
tonan. Y no ta importa kico esaki lo haci cu 
e fundacionnan cu ta depende di e subsidio. 
Cu e cambionan proponi den situacion di 
subsidio, SABA lo wordo perhudica for- 
malmente, manera SABA mes a informa e 
Minister. 

Y na fin di dia ta nos grandinan ta wordo 
perhudica pasobra cu e placa cu SABA lo 
haya, no por haci e mesun actividadnan 
mas cu nos grandinan. Y mas tristo y preo- 
cupante, e lista di espera lo bira mas largo! 
Esaki ta inaceptable”, sra. Wever-Croes a 
duna di conoce. 

“Gabinete Eman ta parse un Gobierno di 
cangreu. En bes di bay padilanti, nan ta bay 
patras. Nos lo haci tur nos posibel pa nos 
grandinan no wordo perhudica. 

Mi lo haci un apelacion riba Minister Mike 
Eman, pa contrario na Minister Schwengle 
cu ta manera un gay di pelea, nos haci todo 
por todo pa duna nos grandinan e cuido 
digno cu nan merece. Pasobra cuida esunnan 
cu a cuida di nos, pa mi ta un di e honornan 
mas grandi”, lider di MEP Evelyn Wever- 
Croes a conclui. 



RIJLES 


SPECIAL 


297oo 


5943263 /5826732 

hermusriischoolnv.com 


IIGRmUf 

Rijschool NV. 

SIVIDIVI 1-G O’stad 



"Pa Ml r cuida di esnan cu a cuida di nos, ta un di e honornan 

MAS HALTO. NOS GRANDINAN MERESE UN CUIDO DIGNO. 

Ban uni forsa pa duna nan e cuido ey". 


~PAmAMruTAQin Fvnvu Wfufp-Cphfc 

Evelyn Wever-Croes: 

Minister Poul Croes no a haya suficiente fondo pa combati abuso sexual 


PRESUPUESTO di pais 

Aruba ta mustra Prioridadnan 
equiboca. Hopi placa ta wordo 
paga na ldinker, asfalt, edificio, 
caretera. Pa 2017, e gastonan a 
subi cu 63.9 miyon, pero e min- 
isterio di asuntonan social y di 
labor a aumenta cu solamente 
1.3 miyon florin, cu ta apenas 
2% di e total di 63.9 miyon! 

“Durante tratamento di presu- 
puesto mi a haci varios pregunta 
na Minister Paul Croes, con e ta 
bay atende cu problematico di 
hobennan. 

Dicon tanto trahador social no 
por haya trabou siendo cu nos 
mester di nan. 

E derecho di estado den nos pais 
aparentemente no ta conta pa 
esnan di menos recurso, pasobra 
nan no por haya ni un abogado 
liber pa busca nan derecho; fun- 
dacionnan cu no ta haya sufici- 
ente subsidio, etc”, segun Evelyn 
Wever-Croes. 

“E Minister tin cantidad di 
planes, pa practicamente tur, 
pero e no tin fondo pa ehecuta 
nan. Y sin fondo, ni con bunita e 
plan ta, bo no por ehecut’e toch. 

Pobresa a yega limitenan in- 
creible na Aruba. Hopi hende 
ta biba na margen di pobresa. 
Miles di mucha ta bay scol sin 
come desayuno. Famianan ta 
depende di pakete di cuminda, 
pero no por depende di esaki pa 
tempo mucho largo pasobra nan 
ta wordo saca di e programa, y 
no tin otro forma. Ta aki e prio- 
ridad di Gobierno mester a bay”, 
sra. Wever-Croes ta di opinion. 

“Pa paga Green Corrdidor tin 
6.5 miyon florin. Pa huur di e 
edificionan di MFA tin 3.5 mi- 
yon. Pa TNO y Rietveld tin 2 
miyon. Pa tram tin 1.2 miyon. 
Total 31.2 miyon. Anto pa at- 
ende cu e problemanan social 
tin solamente 1.3 miyon florin? 
Esald ta prueba cu e prioridad- 



nan di e Gobierno aki ta total- 
mente eldboca. 

No lubida, y den esaki mi ta 
duna Minister Dowers rason, 
cu pobresa ta forsa hopi hende 
comete crimen. Y criminalidad 
actualmente ta e problema mas 
grandi cu nos tin na Aruba. Pues 
e pregunta ta: ldco nos ta bay 
haci sin fondo? Net net nada!”, 
lider di MEP a enfatisa. 

Abuso sexual di muchanan 
“Mescos ta conta pa abuso 
sexual di muchanan. Ainda nos 
no por yega na castigonan mas 
halto. Ainda nos no tin ekipo 
necesario pa yega na castigonan 
mas halto. 

Ainda nos no tin un vertrouw- 
ensarts pa atende victimanan 
di abuso sexual 24 ora pa dia. Y 
mi no ta compronde dicon no! 
Acaso no tin ningun 
hende den e Gabi- 
nete Eman ta preocu- 
pa pa nos muchanan 
cu ta wordo viola 
sexualmente? 

Con dificil e ta pa 
nos haya un ekipo di 
vertrouwens artsen, 
dokternan specialisa 
pa atende cu casonan 
di violacion 24/7? 

Placa no por ta e 
problema. Pasobra 
tin placa pa Green 
Corridor. Tin placa 
pa Rietveld. Tin 
placa pa TNO. Tin 
placa pa tur aventura 
green di Gobierno. 

Pero no tin placa pa 
evita cu nos muchan- 
an ta wordo abusa 
sexualmente?”, sra. 
Wever-Croes a cues- 
tiona. 

“Nos muchanan ta 
mira na nos como 
adulto pa proteha 
nan di e hendenan 
aki. Y cada mucha 
cu wordo viola ta un 


dimas. 

Nos ta fayando nos muchanan 
pasobra nos kier haci cosnan cu 
ta combini nos so politicamente. 
Ban pa castigonan mas seve- 
ro. Ban pa castigonan 
minimo. 

Ban pa amplia 
e verjaringster- 
mijn. 

No ta paso- 
bra ta nos 
a traha 
e ley, 


AVP mester lceda contra e ley. 
Pa mi parti boso coy e ley, ldta 
nos nomber, pone di boso pa 
nos pas’e. 

Cada victima ta un dimas. Ban 
stop di wak politica aki. Ban 
pone e mucha central”, ta- 
bata palabranan di lider di 
MEP Evelyn Wever-Croes 
durante reunion di Parla- 
mento. 


Ba bojta 

Rifa Koningin Wilhelmina Fonds 

Sorteo ta tuma lugar 4 di December 

7:45 pm naTelearuba. 

Ticket ta 25 florin. 


Pasa busca bo rifa na nos oficina 

Spinozastraat 9, Entre 9 am y 6 pm, 

of na Botica Aloe. 


Koningin Wilhelmina Fonds 


4 ^ 

ARUBA 


Fundacion pa preveni y combati cancer 

Gabinete Mike Eman II 


Prosperidad Comparti 


Decision di Gabinete Mike Eman ii 


► Aumento di Pensioen di nos Grandinan cu 2.3% entrante Januari 2017; 

► Aumento di salario minimo cu 2% entrante Januari/Februari 2017; 

► Reduccion di tarifa di coriente residencial cu 15% entrante Januari 2017; 

► Reduccion di tarifa di coriente comercial cu 5% entrante Januari 2017; 

► Aumento di Bijstand entrante Januari 2017: 


► 

Normatieve Uitkering for di Afl. 407,== 

ta bira 

: Afl 450,== 

► 

Familielid Bijslag fordi Afl. 175,== 

ta bira 

: Afl. 200,== 

► 

Schoolkindertoeslag for di Afl. 200,== 

ta bira 

: Afl. 250,== 

► 

Eenmalige Schoolgeld Uitk. per/kind fordi Afl. 120,== 

ta bira 

: Afl. 220,== 


► Kortingstudielening di 30% ta bira 35%; 

► Derecho di reduccion completo di pago di studielening for di impuesto te cu un 
maximo di Afl. 10.000,= pa aña; 

► Reduccion di tarifa di piki sushi di Afl. 25,== pa un tarifa social di Afl. 10,== 
pa esnan cu un entrada bao di Afl. 2500,== pa luna; 


Conseho di Minister, 15 November 2016 

Parlamentario Xiomara Ruiz-Maduro 

lln Minister Schwengle basta populista ta bisa 
cu tur bendedor di Oxy + mester bay sera 


DURANTE tratamento di 
presupuesto 2017 di nos pais 
na momento cu a trata Minis- 
terio di Salud, Minister dr. Alex 
Schwengle a haya ta bon pa ex- 
presa cu si ta pe, tur bendedor 
di Oxy + mester bay sera. 

Un grito cu nos ta considera ma- 
sha populista di e mandatario, 
kende un rato prome tabata tilda 
MEP di ta un partido populista, 
segun Xiomara Ruiz Maduro. 

Segun Minister Schwengle e 
suplemento Oxy + eroneamente 
ta wordo propaganda como re- 
medi cu ta cura varios malesa, 
pero esald no t’asina. E manda- 
tario kiermen e suplemento aki 
no ta remedi y cu e no ta “FDA 
approved”. 

E Minister ald ta bisa den Par- 
lamento pa hiba tur guro cu ta 



bende remedi sera, pero dicon 
e no ta manda Inspeccion haci 
algo? 

Con bin cu e ta laga propaganda 
wordo haci na grandi pa Oxy 
plus y e no ta manda para esaki? 

Ta parce manera cu Minister 
Schwengle kier hunga Tarzan 
den Parlamento unda locual e 
ta bisa ta cubri cu inmunidad 
Parlamentario anto den publico 
mes e no ta durf di papia duro cu 
e bendedornan di Oxy +. 

Lo ta interesante pa tende e 
opinion di e bendedornan 
di Oxy + riba e ponencia 
di Minister Schwengle cu 
tur mester bay sera. 

Tambe ta bon pa 
pueblo expresa nan 
mes riba e grito popu- 


lista aki di Minister 
Schwengle cu ta 
haci grandi den 
Parlamento, 
pero pafo 
mes no ta 
haci net 
n a d a 


pa sa si Oxy plus ta bon 
of malo pa salud di 
hende, Xiomara 
Ruiz Maduro a 
conclui. 

Parlamentario Marlon Sneek 

"MEP y PDR kier pa pensionadonan biba cu 750 florin pa luna 


DURANTE tratamento di 
presupuesto 2017, na varios oca- 
sion miembronan di oposicion 
ta tratando di converti e topico 
di edad di pensioen, den un ar- 
gumento politico p’asina trata 
di saca probecho den e aña di 
eleccion. 

Parlamentario Marlon Sneek di 
fraccion di AVP ta mustra cu 
e tendencia aki di haci politica 
riba un asunto asina delicado y 
importante, no por wordo acepta 
si miembronan di oposicion no 
ta sincero cu pueblo, riba kico 
por y kico no por, caminda esnan 
cu ta bin cu e pensamento aki, 
nan splica pueblo con esaki ta 
hinca den otro y no gaña hende 
cu ta bay baha edad di pensioen 
sin bisa acerca cu esald ta nifica 
cu prima lo bay subi y banda di 
esaki e pensionado lo haya me- 
nos na entrada. 

“Hopi bes nos a scucha lidernan 
di oposicion uza e ehempel di 
Corsou, mustrando cu na Cor- 
sou nan a haci’e di tal forma cu 
ta na beneficio di e pensionado, 
pero ald mi kier ilustra bon cla a 
base di un tabel riba e situacion 
cu tin na Corsou, kico lo pasa si 
baha e edad di pensioen bek na 
60 aña y cuanto e pensionado lo 
ricibi e ora. 

E tabel cu ta ilustra esaki tur 
hende por haya esald pa nan mes 
riba ora nan subi riba e website 
di SVB di Corsou y e tabel ta 
splica bo exactamente kico lo 
pasa si un hende bay cu pensioen 
prome cu e tempo stipula pa ley. 

Aki tin cu mustra cu na Corsou a 
base di e tabel cu ta mustra esald, 
tin cu bisa cu pensioen na Cor- 
sou ta mas abou cu ald na Aruba 
cu t’esun mas di 862 florin. 

E tabel ta mustra bon cla cu pa 
cada aña un persona scoge pa 
bay cu pensioen prome cu edad 
stipula pa ley, e persona ta perde 


6% di su entrada. 

Pues si un persona na Corsou 
awe bisa cu e lder bay cu pen- 
sioen cu 60 aña y e no kier 
warda te cu 65 aña, e ta haya un 
reduccion di 258,60 florin, loke 
ta nifica cu e lo bay su cas cu e 
suma di 603,40 florin. 

Esey ta loke tanto miembronan 
di fraccion di MEP y PDR tin 
cu splica pueblo cu si baha edad 
di pensioen y no sigui e manera 
cu e ta buta den e ‘sliding scale’ 
manera e.o. Evelyn Wever Croes 
a pone tempo cu e tabata pro- 
fesional na Departamento di 
Impuesto, a duna su Gobierno 
e conseho pa haci y loke nan no 
a haci, e mester bisa comunidad 
cu nan ta bay haya menos na 
entrada. 

Awe un persona na Corsou cu 
dicidi di bay cu pensioen na 
edad di 60 aña, enbes di haya 
un suma di 862 florin cu ya no 
ta yega, e ta bay haya 603 florin, 
esey t’e berdad, esald t’e cosnan 
cu miembronan di oposicion tin 


cu bisa comunidad. 

Ya cu oposicion lder uza Corsou 
como ehempel, nos tin cu ilustra 
aki tambe cu na Corsou cu ape- 
sar di a haci cambio y adapta- 
cionnan, nan no a logra na salba 
d fondo y for di prome di januari 
di 2017, pensionadonan di Cor- 
sou a ser avisa cu tur pensionado 
y nan casa cu no ta bibando na 
Corsou, nan pensioen lo wordo 
reduci cu 10%, pues esun cu a 
traha na Corsou, a spaar e placa 
tur e tempo ey cu awe no por ta 
na Corsou ya cu p.e. el a scoge 
pa bay biba na Hulanda of na 
Aruba, su pensioen lo wordo 
reduci cu 10%. 

Esaldnan ta medidanan cu ainda 
na Corsou ta wordo tuma pa 
busca manera pa salba e fondo di 
pensioen cu nan tin cu ta mesun 
situacion cu nos tabatin ora cu 
MEP a laga e fondo aki den mal 
estado financiero. 

Awe e ta stabiel, e ta creciendo 
cu a duna un indexering dia 


prome di januari 2016 y nos tin 
cu bay scucha si e aña aki ta bay 
tin indexering ainda y tur esaki 
lo ta danki na ahustacionnan 
cu Gobierno di AVP a haci pa 
garantisa e fondo aki. 

Otro medida cu a wordo intro- 
duci na Corsou ta cu tur pension- 
ado cu pa luna di september di e 
aña aki no ta bibando na Corsou 
y a dicidi di bay biba na Aruba, 
Hulanda of Bonaire, lo no ricibi 
pago di nan bonus di Pasco y 
esald riba e reduccion di 10% 
di su entrada como pensionado. 

Pues ora cu nos scucha argu- 
mentonan di tanto miembro- 
nan di fraccion di MEP y lider 
di PDR durante tratamento di 
presupuesto 2017 cu nan ta 
boga pa baha edad di pensioen, 
nan tin su splica comunidad e 
berdad di nan vision, esta cu 
partido MEP y PDR, ta kere cu 
pensionadonan aki na Aruba, lo 
tin suficiente na un suma di 750 
florin pa luna,” Parlamentario 
Marlon Sneek ta declara. 


tabel 1: hoogte AOV-uitkering indien de 
verzekerde zou kiezen tussen 


60 en 65 jaar het recht op een AOV-pensioen te 
doen gelden 


Leeftijd 

Hoogte 

Korting 

Hoogte 


AOV 



AOV 


(volledig) 

% 

Bedrag 

na korting 

60 

862.00 

30 

258.60 

603.40 

61 

862.00 

24 

206.88 

655.12 

62 

862.00 

18 

155.16 

706.84 

63 

862.00 

12 

103.44 

758.56 

64 

862.00 

6 

51.72 

810.28 

65 

862.00 

0 


862.00 

Evelyn Wever-Croes den Parlannento 


Baby lunah merece un oportunidad pa biba! 




BflBY LuNAH MERECE 01 UN 0P0RTUNIDA0 Dl BIDA, 

V MESCOS CU NE TUR BABY CU MESUN CONDICION* 
NOS HQ TA KEN PA DICIDl RIBA BIDA Dl NOS HENDENAN" 

- PAFlLAWWAfiUQNAH GltNdtRT CftOtS Y EVELYN WEVER'CñOtS 


DURANTE tratamento di presupuesto 
di Salubirdad Publico lider di MEP Evelyn 
Wever-Croes como Parlamentario Glenbert 
Croes a trece dilanti e caso di baby Lunah. 
Despues di a consulta cu famia di baby 
Lunah, a dicidi di trece esaki den e debate 
publico, pasobra ta importante pa Baby 
Lunah haya yudansa awor. 

Baby Lunah a nace riba 3 di december 2015 
cu un condicion genetico cu yama Trisomie 
18, cu un buraco grandi den su curason, y 
cu a wordo bisa cu ningun dokter lo opera 
debi na su syndroom. 

Sinembargo su famia a sigi busca y a haya 
specialistanan dispuesto pa haci e operacion 
cu lo duna Baby Lunah un mihor calidad di 
bida y duna mas tempo pa biba. 

Sin e operacion baby Lunah ta muri. AZV 
no kier cubri e operacion pa cantidad di 
motibo tecnico. 

“Nos no ta di acuerdo cu esey. Pesey mi ta 
trece esaki padilanti ora cu Minister dr. Alex 
Schwengle ta den sala, pasobra e tambe ta 
un dokter. 


Y mi no ta haci 

apelacion riba Minister Schwengle como 
un specialista medico, mi ta haci un 
apelacion riba Minister Schwengle como un 
persona cu a huramenta cu su mision den 
bida lo ta pa salba hende. 

Ningun hende tin e derecho di nenga un otro 
hende derecho di biba. Ningun hende tin e 
derecho di nenga Baby Lunah e derecho di 
tratamento. 

Pesey nos ta entrega un mocion den cual 
nos ta instrui Gobierno y AZV pa aproba 
e tratamento, operacion y cuido di baby 
Lunah na Merca, y pa stipula un maneho 
a base di e caso di baby Lunah pa tur otro 
baby den e mesun situacion. 

E mocion aki no ta Evelyn of Glenbert su 
deseo, of deseo di solamente e famia di Baby 
Lunah. 

E mocion aki ta deseo di miles di persona cu 
dia aden y dia afor ta resa pa Baby Lunah 
haya ayudo”, lider di MEP a declara. 

E mocion lo wordo pon’i na votacion awe 
diarazon na momento cu vota p’e ley di 
presupuesto y e mocionnan. 

“Desde e prome dia cu ami a wak e potret- 
nan di baby Lunah y mi a wak su wowonan. 


mi a compromete mi mes pa haci lo maximo 
p’e. 

Wak su wowonan, y bisami ki mensahe 
e wowonan aki ta bisabo. Nan ta sclama 
Please Yudami. Nos no por bira lomba pa un 
criatura asina, nos no por nenga un criatura 
asina tratamento. 

Con bo por bisa un criatura asina: Pa ldinker, 
asfalt, fiestamento y biahamento si tin placa, 
pero pa abo no tin placa, pa bo bida no tin 
placa?” tabata palabranan di lider di MEP 
Evelyn Wever-Croes. 

Minister Schwengle tabata masha defensivo, 
y hopi arogante. Hasta a compara e trata- 
mento cu mayornan di baby Lunah ta lucha 
p’e, cu un baño di vicks na Guajira, un co- 
mentario cu a cay den masha mal tera mes. 
Minister a bisa tambe cu e ta mara na ley, 
pero leynan por wordo cambia. T’e boluntad 
bo mester tin. 

“Mi a bisa Minister Schwengle cu ni e, ni 
Mike Eman tin e autoridad di dicidi riba 
bida di e mucha aki. 

Ningun hende a duna n’e, ni Mike Eman 
e autoridad ey! Ban duna Baby Lunah un 
oportunidad di bida. No kita su bida for di 
dje!”, Evelyn Wever-Croes a declara. 

CADA pasa tanto aña, tin hende y na Aruba tambe, kier ta testigo di 
mira con serca luna ta di mundo. E Super Moon, manera e ta ser yama, 
a pone hopi hende lanta mainta tempran y otronan cu prome di bay 
drumi kier mira e luna aki. 

Asina un colaborador di AWEMainta a dicidi di bay na E1 Faro na 
Westpunt pa mira salida di Super Moon, un luna grandi, maske kier a 
sconde un rato tras di e nubianan, pero tog a keda masha bunita. 
Hunto cu E1 Faro, nan a crea un bista hamas pa lubida.Esaki ta parti 
di nos Aruba, bao di claridad di Super Moon riba Aruba. 

Evelyn Wever-Croes (MEP): 

Dicon ainda no tin ## Vertrouwensarts ,# 
pa atende victimanan di abuso sexual 

E Gobierno aki no tin interes pa para abuso sexual di muchanan! 


LUNA pasa Aruba a wordo sacudi p’e caso 
di abuso sexual y potretnan di un homber 
sunu den auto cu un mucha tabata circula 
tur caminda. Y no ta un incidente isola. 
Cada dia cu pasa mas mucha ta bira victima 
di abusadornan sexual. Y ainda nos no 
por mira cu ta actua cu man duro contra e 
abusadornan. 


Mientrastanto, enbes di gara e toro na su 
cacho y bin cu un solucion, ta keda draai 
rond di e problema, y mas mucha ta cay 
victima na man di e abusadornan ey. 

Ademas, a bisa cu mester traha un ley, pero 
dicon e ley no ta cla ainda? Con dificil e ta 
pa traha e ley ey? Dicon no ta pone priori- 
dad n’e ley ey? 


Nos muchanan ta mira na nos como adulto 
pa protehe nan di e hendenan aki. Nos ta 
fayando nos muchanan, pasobra nos kier 
haci cosnan cu ta combini nos so politica- 
mente. 

Ban stop di wak politica aki, ban pone e 
mucha central! ” segun lider di MEP Evelyn 
Wever-Croes. 



Ainda nos ta wak Ministernan ta draai 
den circulo, sin por of sin kier atende cu e 
problema. Ainda nos no tin un Vertrouw- 
ensarts, of specialstanan pa haci e testnan 
pa comproba e violacion. Y sin e testnan ald 
bo no por condena e abusador na castigo 
halto. Asina lider di MEP, Evelyn Wever 
Croes a señala. 


“Mi ta puntra mi mes dicon ainda nos no 
tin esaki regla? Acaso no tin ningun hende 
den e Gabinete Mike Eman cu ta preocupa 
pa nos muchanan cu ta wordo viola sexu- 
almente? 


Con dificil e ta pa nos tin Vertrouwens 
arts? Dokternan specialisa pa atende 
cu casonan di violacion 24/7? 


Minister Dowers kier esaki bou 
Voogdijraad, cu no por ni atende 
tur trabou cu nan tin awor. Minister 
Schwengle y Minister Paul Croes no 
ta di acuerdo. 


Ploca no por t'e problema, pasobra 
tin placa pa Green Corñdor, tin 
placa pa Rietveld. Tin placa pa 
TNO. Tin placa pa tur Aventura 
Green di Gobierno, pero no tin 
placa pa evita cu nos muchanan ta 
wordo abusa sexualmente! 


“Ki mishi den e Aruba 5 strea aki, nos 
mester sclama, suplica pa baby Lunah haya 
tratamento, mientras AZV ta gasta placa ta 
haci propaganda na radio y den Cinema. 

Y ki mishi nos mester roga pa un Vertrouw- 
ensarts pa atende muchanan cu wordo viola 
sexualmente, mientras Ministernan ta draai 
rond di e problema cu miedo pa busca un 
solucion y laga muchanan sigi wordo viola. 


Paisnan manera Colom- 
bia, na cual nos mes ta 
manda nos hendenan. 
Gabinete Mike Eman 
a faya. Gabinete Milce 
Eman tin tur otro cos 
na pecho, menos salud 
di nos hendenan, y nos 
mester cambia esaki”, 
Evelyn Wever-Croes a 
termina bisando. 


I<j mishi nos ta sclama pa falta di dokter y 
profesionalnan den e ramo, mientras cu 
nos tin cantidad di dokter, 
yiu di tera cu no mag 
di traha na Aruba, 
pasobra nan a studia 
den paisnan den re- 
gion. 

Evelyn Wever-Croes (MEP): 


Nos mester caba cu e lista largo di espera 
pa tratamento medico pa dokter, pa 
operacion y pa haci test na hospital 



LIDER di MEP Evelyn Wever-Croes den 
Parlamento a cuestiona Minister dr. Alex 
Schwengle riba otro abuso mas den cuido 
di salud, y esey t’e tempo largo cu hen- 
denan mester warda pa haya un cita 
cu dokter, pa opera of pa haci test na 
hospital. 

Mester bisa cu Minister dr. Alex 
Schwengle tabata masha arogan- 
te mes den su contestanan y 
tabata chercha di e lider 
di MEP. 

Hopi biaha esaki mes 
ta pone cu hendenan 
ta bay den exterior 
pa busca nan salud, 
of pa un second 
opinion. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 15 Nov, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.29 

1.31 


1.33 

Zwitserse frank 
(per 100) 

CHF 

178.00 

178.72 


179.52 

Pond sterling 

GBP 

2.14 

2.19 


2.25 

Japanse yen 
(per 10.000) 

JPY 

163.02 

164.50 


166.16 

EURO 
(per 100) 

EUR 

190.00 

191.73 


193.66 

Deense kroon 
(per 100) 

DKK 

24.77 

25.49 


26.29 

Noorse kroon 
(per 100) 

NOK 

20.09 

20.81 


21.61 

Zweedse kroon 
(per 100) 

SEK 

18.44 

19.16 


19.96 



“Nos mes ta pusha nan pa bay den exterior, pasobra 
nan no tin confiansa den nos cuido di salud. 

Y si algo bay malo, nos no ta yuda nan tampoco. Nos 
ta bira lomba pa nan den exterior, y laga nan muri 
bandona, manera e caso recien di sr. Koolman dfm. 
Esaki ta un problema di algun aña caba y Gobierno 
no a haci nada pa solucion’e. 

Nos di MEP a presenta varios sugerencia y solucion 
pa cu e problema aki, pero, Gabinete Mike Eman a 
bisa cu NO por. Y mi ta cansa di e negativismo ey. 
No bisami kico no por, bisami kico SI por pa nos 
cuidadanonan no mester warda 2 luna pa mira un 
dolcter, pa nos cuidadanonan no mester warda 3 luna 
pa un operacion, pa nos cuidadanonan no mester 
warda 4 luna pa haci un test di MRI of mammogram 
na HOH. 

SOLUCION TRAHA DI 7.00 AM - 7.00 PM 

Nos MESTER elimina e tempo di espera pa dok- 
ternan, pa operacion y pa haci testnan na hospital. 
P’esaki nos mester considera di traha dos shifts riba 
un dia. 

Awor nos ta traha di 7 pa 3, lagando equiponan 
moderno sin utiliza completamente. 

Cu excepcion di operacionnan di emergencia, despues 
di 3or tur e equipo, material, profesionalnan cu nos a 
inverti asina tanto den dje, ta keda sin wordo utilisa, 
siendo cu tin miles di hende cu mester haci un test, 
un operacion, of mira un dokter. 

Ban introduci un otro shift te 7.00 pm, pa operacion, 
pa testnan (MRI, mammogram), pa dokternan etc. 
Ora nos bay Colombia bo ta wak cu e orarionan ta di 
prome cu 7or mainta te despues di 7or anochi. 

Mi no ta bisa cu cada profesional mester bay traha 
12 ora, mi ta sugeri pa traha cu shifts. Y nos no por 
keda man crusa y warda te ora e operatiekamer di 
IMSAN keda cla. 

Minister Schwengle a contesta cu e ta pensando riba 
un plan asina, cu e tin pensa di busca mas empleado, 
y amplia e orarionan di trabou, pero e no por a bisa 
ki tempo esaki por wordo concretisa. 

Esaki Minister Schwengle a declara den Parlamento 
caba 6 luna pasa, pero no a haci nada ainda. Nos no 
ta give-up, nos lo sigi insisti. 

Nos sa cu e ta costa placa, pero cuido di salud y bida 
di hende no ta cos di haci wega cun’e”, lider di MEP 
Evelyn Wever-Croes a declara. 

Parlamentario Xiomara Ruiz-Maduro 

Minister Schwengle cu ofensa p'esnan cu 
ta busca second opinion den exterior 


E ta hopi lamentabel pa a scucha con Minis- 
ter dr. Alex Schwengle a expresa su mes den 
sala di Parlamento na momento di contesta 
preguntanan haci na su persona cu ta toca 
nos salubridad publico. 

Nos a keda sigur basta babuca di tende con 
e mandatario aki a expresa su mes di hende 
cu ta busca un “second opinion”. 

Aki MEP ta referi n’e manera cu Minister 
Schwengle a scoge pa sugeri cu na Aruba 
tin hende cu kier bay tuma baño di vicks na 
La Guajira como un segundo opinion riba 
nan situacion medico. Nos ta lamenta tal 
exprecion di e mandatario, asina Xiomara 
Ruiz Maduro di fraccion di MEP a duna 
di conoce. 

E Minister ta insulta e inteligencia di nos 
pueblo y e mes como mandatario encarga 
cu nos salud ta chercha y bagatalisa y haci 
mofa di nos cuido medico. 

Banda di esaki pa expresa su mes asina 
denigrante di e conocemento medico di e 
pueblo di La Guajira ta inaceptabel. 

E Minister ta habri caminda asina pa hende 
pensa cu e cuido medico eynan t’asina fatal 


cu ta cu vicks so nan por cura hende. 

Un falta di respet grandi p’e pueblo indi 
gena cu ta conoci pa uso di remedi natural. 

“Na nos opinion Minister Schwengle no ta- 
batin ningun necesidad pa recuri 
na tanto arogancia y ofensa 
pa trece su punto dilanti. 

E mandatario por a djies 
bisa cu tur hende tin 
derecho pa un second 
opinion y cu no ta tur 
tratamento of na tur 
pais, AZV ta cubri e 
gastonan. 

Di e manera aki por 
a brinda un bon spli- 
cacion sin cu mester 
a bay na insulta e 
inteligencia di nos 
pueblo of ofende e 
Pueblo indigena di 
La Guajira inecesari- 
amente”, Xiomara 
Ruiz Maduro a de- 
clara. 



Presidente di Parlamento, Mervin Wyatt-Ras: 



Dunando un resumen di tratamento di presupuesto di 
Salubridad, Cuido di nos Grandinan y Deporte 


DEN presencia di Minister di Salubridad, Minister dr. Alex Schwengle y su conseheronan a trata e 
presupuesto di Salubridad, Ciudo di nos Grandinan y Deporte. Un total di 14 Parlamentario a hiba 
palabra. A presenta 13 mocion dor di diferente fraccion. 

Tabatin un cantidad di pregunta y e issue di e baby Lunah y caso Koolman a domina e preguntanan 
y a presenta mocionnan al respect, segun un resumen duna pa Presidente di Parlamento, drs. 
Mervin Wyatt Ras. 


Parlamentarionan a haci pregunta tambe pa loke ta trata proyecto di hospital, 
IMSAN su centro di radiologia y operacion di wowo. 

Tambe e problematica di dump, ehecucion di ley di nos grandinan, SABA, 
implementacion di ley di BIG, evaluacion di AZV su paketenan, Departamento 
di Salubridad, Inspeccion, etc. 


Wyatt-Ras a haya e calidad di pregunta di calidad halto. Segun e por nota dor 
cu Parlamentarionan ta cuida nan minuut cu tin cu papia nan ta haciendo 
preguntanan al caso . Esaki tin un efecto positivo riba e resultado. 

Despues a sigui cu e presupuesto di Enseñanza y Famia den presencia di Min- 
ister Michelle Hooyboer Winldaar y su conseheronan. 

Luigi Bergen di MEP: 

Scm Nicolas mester di su Hospital! 

Virus "Miketitis" ta contagioso 



cuadra di tereno di pueblo, pa e haci ne- 
goshi cu ne. 

Ministro Schwengle a practicamente nenga 
un baby derecho di bida. Awor e ta nenga 
esnan den necesidad medico, e derecho 
pa opera. Riba dj’e, e ta haya esaki masha 
normal. E ta compara nos cu un pais cu tin 
dos of mas Hospital, unda por fia material 
di otro”, sr. Bergen a sigui bisa. 

Sala di Operacion 

“Anenga di haci IMSAN un Hospital. Den 
e plan di construccion di Hospital nobo, a 
bay mas leu. A keda sin planifica e salanan 
di operacion mes. Pues no falta di material, 
pero falta di e localidad mes. Minis- 
ter a bay haci un “feitenonderzoek” 
pa nos haya sa kico a pasa. 

Te awe nada! Ta 
increibel cu no 
kier duna infor- 
macion na pueb- 
lo”, sr. Bergen a 
expresa. 


Hospital y Policlinica 

“MEP ta sigui boga pa IMSAN bira un 
Hospital! Asina San Nicolas y vecindario 
lo haya un facilidad di cuido medico com- 
pleto. Tambe lo alivia e presion cu tin riba 
Dr. Horacio Oduber Hospital. 

Banda di esey, MEP ta boga pa construi un 
Policlinica na Paradera. Asina Paradera y 
vecindario lo haya aceso mas lihe na cuido 
medico y alavez sigui alivia e presion di e 
Hospital situa na Eagle”, Luigi Bergen di 
MEP a conclui. 


Mainta 


wwwTacebook.com/awemamta 


Falta di Material 

“DURANTE tratamento di presupuesto 
2017 por a constata cu Minister di Salub- 
ridad Publico tambe ta infecta cu e virus, 
“Miketitis”. Pa e Minister ta masha normal 
cu falta material pa haci operacion. Dor 
di falta di material no por haci operacion. 
Esaki sin tene consideracion cu e persona 
cu mester wordo opera. 


Tambe e ta compara Aruba cu otro pais. 
Atrobe compara appel cu peer. Otro 
paisnan tin dos of mas Hospital. Aruba, 
despues di 7 aña di maneho di AVP, no 
tin su di dos Hospital, pa motibo cu Mike 
y AVP no kier!”, segun Luigi Bergen. 


Milce y AVP ta contra San Nicolas 

“Desde cu Milce y AVP ta goberna Aruba, 
nan ta contra San Nicolas. Ambos ta contra 
reapertura di refineria. Ambos ta contra 
nombramento di un persona di San Nico- 
las como Gobernador. Ambos ta contra pa 
IMSAN bira e di dos Hospital na Aruba. 
Realidad ta cu refineria ta habri bek, danki 
na presion di MEP y pueblo por medio di 
Accion Ora Cero. Realidad ta cu un per- 
sona di San Nicolas ta Gobernador. Bou 
presion di MEP y pueblo nos ta percura 
pa IMSAN bira un Hospital. Un plan di 
MEP pa wordo realisa, cu AVP a neglisha 
pa 7 aña caba”, sr. Bergen a splica. 


Virus Contagioso 

“E virus “Miketitis” ta masha 
contagioso. Banda cu Mike 
ta sufri di e virus, e ta 
infecta su coleganan 
Minister cu ne. 

Minister Dowers p. 
e. no ta haya e situa- 
cion, unda hende 
ta wordo atraca cu 
arma, wordo mata 
cu arma di candela, 
uno alarmante y 
ta compara nos cu 
otro pais. Ministro 
Sevinger p. e. ta haya 
masha normal cu un 
solo hende of famia 
ta haya 90 mil meter 

Evelyn Wever-Croes (MEP): 

Nos mester evita mortonan dor di griep 


ARUBA a wordo sacudi cu e reportahenan den 
prensa un siman pasa, cu Aruba a conoce 8 
morto debi na griep, y na Corsou nin- 
gun. Corsou ta referi na epidemia 
na Aruba, na un situacion for di 
control. Na Corsou supuesta- 
mente nan a monitoria, nan a 
preveni y nan a haci hopi na 
concentisacion. “Mi a puntra 
Minister dr. Alex Schwengle 
ta con e por a laga e situacion 
sali for di man. 

E Minister no ta paga un, 
sino dos compania di mer- 
cadeo, y ni asina e por 
a haci un campaña 
di concientisacion 
mihor. Minister 
Schwengle a laga 
sa cu ta normal 
cu hendenan 
ta muri a con- 
secuencia di 
griep, cual 
mi ta haya 



cu ta un expresion cu no ta na su lugar. 

Lo mi a desea di mira un Minister comprometi pa 
bringa e problema, y no pa hustifica e problema” lider 
di MEP, Evelyn Wever Croes a laga sa. 


8 Morto no ta hopi segun minister Schwengle 

Tambe e Minister a bisa cu e ta lamenta cu ta enfoca 
riba e cifra di 8 morto, siendo cu e cifra ta asina abou. 
“E declaracion aki ta inaceptable, y mi mester a pone 
e Minister guli su palabranan. Cada morto ta un di 
mas, y como Minister y como dolcter su tarea ta salba 
bida di hende, y no chercha cu 8 morto no ta hopi”. 

Vacuna t’e problema 

Dos biaha lider di MEP a haci pregunta tocante e 
vacunanan cu lo a yega laat. Pero Minister dr. Alex 
Schwengle a nenga di contesta kico a bay fout aki, y 
dicon e vacunanan a yega laat. 

“Awor tin un campaña pa vacuna tur esnan den risico 
cu e vacuna aki, cual ta bon, pero Gobierno a faya, 
pasobra mester a preveni! 

Cada cuidadano di nos pais ta paga un dineral na AZV 
y na BAZV y nan tin derecho di haya cuido digno” 
Evelyn Wever-Croes a finalisa bisando. 


IDEA & COSME ta organisa training: 

"Developing Brand Awareness for Customer Action" 


INICIATIVA pa Desaroyo pa Empresa 

Arubano (Idea) cohuntamente cu COSME ta 

bay organisa un training 

tocante “Developing 

Brand Awareness 

for Customer Ac- 

tion” e siguiente 

dianan: 


21 di november: di 8:30am pa 12:30pm; 24 
di november: di 8:30am pa 12:30pm; 

25 di november: di 8:30am pa 12:30pm; 28 
di november: di 8:30am pa 12:30pm; 

E training aki ta pa tur esnan cu tin un 
negoshi existente of pa esnan cu ta 
den proceso pa habri un negoshi. 

Señor Neville Thodé, Propietario 
di Barancia Media, lo ta e mod- 
erador pa e training aki. Señor 
Thodé ta un Busi- 
n e s s 
IT-er y 
C o m - 
munica- 
tion Man- 
ager y a tra- 
ha hopi aña 
na Hulanda 
como Website 
Content Manager 


y tambe como Communication <Sc Media 
Manager. 

E curriculum pa e training aki ta lo siguiente: 
A: Brand Awareness; B: Content Marketing; 
C: CMS Wordpress Website Development. 

E idioma pa e curso aki lo ta den Papiamen- 
to. E training ta completamente GRATIS 
y ta financia pa Union Europeo bou di e 
proyecto di COSME. 

E actividad ta tuma lugar na Departamento 
di Asuntonan Economico, Comercio y In- 
dustria na Sun Plaza Building situa na L.G. 
Smith Boulevard no. 160. 

Pa por atende e training mester inscribi 
via email: l.croes@arubaeconomicaffairs. 
aw of via telefoon: 582-1181 ext. 248/274. 
Cupo ta limita. Registracion ta obligatorio 
pa participa! 

Seminario di Cash flow management 
organisa pa PlusAccountants a wordo 
bon bishita pa profesionalnan 



RECIENTEMENTE, PlusAccoun- 
tants a organisa un seminario tocante 
“Cash Flow Management”. 

E prome motibo cu companianan ta bay 
bancarota ta dor di falta di likides. 

E control y calidad di e “cash flow state- 
ments” ta bira dia pa dia mas importante 
pa negoshinan. Contrario na e resultado 
di ganashi of perdida cash flow ta dificil 
pa manipula. 

Pa e motibo aki banconan ta pone en- 
fasis na esaki na momento di evalua e 
solvencia di e compania. 

Pa nos isla Aruba tambe ta hopi im- 
portante pa e comerciante, instituto y 
personanan cu ta envolvi den e ramo 
financiero ta al tanto di con e” Cash 
Flow” ta funciona y con bo por adapte 
na bo compania. E curso a wordo duna 
na The Ritz Carlton unda cu un grupo 
di profesionalnan a acudi y asina haya 
mas informacion tocante “Cash Flow” y 
otro topiconan asocia cu e tema aki. E 
persona cu a duna e curso ta señor Joy 
van der Veer, MSc, MiF, MBV, AA, RV. 

Señor de Veer ta hopi involucra den 
evalua negoshinan den MKB. Tambe e 
ta duna hopi les di Finansas Cooperativo 
y evaluacion di negoshinan. 

E audiencia durante e curso tabata con- 
sisti di hopi profesionalnan y tabata varia 
entre empresario, manager di institu- 
tonan financiero, accountant, acesornan 
pa negoshi y controladornan financiero. 
E participantenan a haya hopi informa- 
cion, pero tambe a traha den ekipo pa 
por a practica en corto tur e teoria cu 
nan a ricibi. 

PlusAccountants ta un instituto cu ta 
involucra hopi den e ramo financiero y 
ta consciente cu ta hopi importante pa 
mantene bo mes actualisa den e temanan 
di finansa p’asina sigui brinda su clien- 
tenan e miho consulta y servicio cu nan 
merece. 

Pa e motibo aki PlusAccountants a 
organisa e curso aki y asina yuda otro 
companianan y profesionalnan sigui 
actualisa nan mes. 

Por ultimo, PlusAccountants kier gradici 
tur persona cu a forma parti di e semi- 
nario y naturalmente na e lector señor 
de Veer. Pa mas informacion tocante 
PlusAccountants bishita e pagina di in- 
ternet http ://www.plusaccountants .com/ 
of sigui PlusAccountants riba Facebook. 

Dr. Mieke de Droog a doctora na 
Universidad di Utrecht cu un tesis 
doctoral tocante persona cu un of 
otro limitacion di bista na Aruba 




DR. Mielce de Droog, docente di Univer- 
sidad di Aruba, recientemente a doctora na 
Universidad di Utrecht como doctorando 
externo di e Departamento di Ciencia Ad- 
ministrativo y di Organisacion (USBO). 

Cu hopi brio y entusiasmo el a defende su 
tesis doctoral dilanti di un comision di evalu- 
acion cu tabata consisti di prof. V. Marcha, 
prof. H. Ghorashi, prof. A. de Ruijter, prof. 
S. Schruijer, dr. J. Boessenkool, presidente di 
comision prof. Dr. P. Leisink, promotor prof. 
P. Verweel y copromotor dr. M. Gastelaars. 
Su esposo Ben King y su amiga del alma 
Francien Schoordijk a dun’e apoyo moral 
como padrino y madrina respectivamente, 
den presencia di un audiencia mixto cu 
persona procedente tanto di Aruba como 
di Hulanda. 

E. o. prof. V. Marcha, den su funcion di 
Catedratico Extraordinario di Cohesion 
Social & Multiculturalidad na Universidad 
di Utrecht, a felicita dr. Mieke de Droog pa 
‘su estudio cientifico bon funda y solido, cu 
en particular tambe ta di gran importancia 
pa e region di Caribe’. 

Tambe e decano di Facultad di Arte y Cien- 


cia, kende tabata presente, na nomber di 
Universidad di Aruba a felicita dr. Mieke 
de Droog, kende ta traha na e facultad 
menciona, pa e grado obteni y su publica- 
cion cientifico encuadra den un contexto 
Arubiano. 

E titulo di e tesis doctoral ta: "E 
dia ey mi a stop di core auto ..." - 
Persona cu un of otro limitacion di 
bista na Aruba: Autodeterminacion, 
identidad y respet den bida diario. 

Den e investigacion pa e tesis doctoral aki 
persona entrevista na Aruba ta conta con 
nan a bira total of particalmente ciego. Nan 
historia di bida ta para central den e inves- 
tigacion y ta relacion’e explicitamente cu e 
contexto historico-cultural local. 

E personanan entrevista ta duna un bista di 
loke e limitacion visual ta nifica pa nan den 
nan bida diario, y cua ta e posibilidadnan 
cu nan mes tin pa siña anda cu e cambionan 
ey, sea den colaboracion cu otro persona y 
instancia of no. 

E estudio ta duna un idea di e complehidad 
di e limitacion. Dunamento di nificacion, 


anda cu perdida riba diferente tereno, y 
strategia pa confronta problema ta varia di 
persona pa persona y di situacion pa situa- 
cion. 

Specialmente den caso di limitacion visual 
cu a surgi mas laat den bida tin incidente 
clave cu ta cay na bista, manera e momento 
di e diagnostico y e caso di ‘e dia ey mi a 
stop di core auto’ di e titulo di e tesis. 

Cu e visionnan presenta den e disertacion 
ald esnan cu un of otro limitacion di bista 
na Aruba por empodera nan mes, y otro 
hende y instancia por sostene nan na un 
forma mas dirigi. 

Loke mester boga p’e ta: desaroyo di maneho 
participativo den cual autodeterminacion y 
respet pa diferencia mester ta e puntonan di 
salida pa excelencia. 

Diaranson anochi dia 30 di november pa 
7:30 pm dr. Mieke de Droog lo tene un 
charla pa publico na Universidad di Aruba 
tocante e resultadonan di e investigacion. 
Mesora su tras lo tin lansamento di e buki. 
E buki ta obtenibel tanto den forma imprimi 
como den forma di buki electronico y buki 
pa scucha. E recaudacion di benta di e buki 
ta completamente destina pa FAVI. 

Cien studiante di VWO 5 a haci trabou bolunl 


Colegio Arubano a partii 
di shete aña consecutivi 
AHATA Beach Clean 


COLEGIO Arubano cu e ldasnan di VWO 
5 a participa na e di 15 edicion di AHATA 
Beach Clean-Up. Un total di cien alumno di 
Colegio Arubano di ldas VWO 5 a duna bek 
na comunidad haciendo trabou di limpiesa 
na Boca Grandi y Bachelor’s Beach. 

E alumnonan a wordo acompaña pa acom- 
paña pa nan docentenan y miembronan di 
rectorado. Hunto cu e empleadonan di Bucuti 
ScTara Resort y Divi Resorts nan a recoge un 
gran cantidad di sushi na e dos area. Esald ta 
e di shete aña consecutivo cu e alumnonan 
di Colegio Arubano ta participa. 

For di oranan di trempan di mainta, e alum- 
nonan a wordo recogi na Colegio Arubano cu 
busnan cu AHATA a percura p’e. 

E area cu tabata na encargo di e grupo aki 
tabata Boca Grandi y Bach- elor’s 


Beach, e area di e beach y costa panord di 
e entrada di Colony. E grupo a keda basta 
asombra di mira tanto sushedad di plastic cu 
ta drif bin cu e lama na e canto. 

Pa e alumnonan e experiencia aki tabata im- 
pactante ya cu recientemente nan a termina 
cu nan proyecto di biologia tocante medio 
ambiente y e impacto di sushedad di plastic 
na e beachnan. 

E participacion di Colegio Arubano na e Beach 
Clean-Up ta e di shete aña consecutivo cu e 
alumnonan di Colegio Arubano ldas VWO 5 
ta participa na e dia di limpiesa di beachnan. 
Un biaha mas e maestronan organisador di e 
biahe educativo a incorpora un mainta di tra- 
bou boluntario cu e alumnonan participando. 

E meta di e participacion ta pa aporta na e co- 

munidad y 


conscientisa e alumnonan di e importancia di 
nan aporte na e conservacion y limpiesa di e 
medio ambiente. 

Tambe e ta un di e formanan pa siña e 
alumnonan pa duna bek na e comunidad cu 
ta sostene nan y aporta grandemente den e 
realisacion di e proyecto di e biahe educativo 
di VWO 5. 

E aña aki ta e di bintitres biaha cu Cole- 
gio Arubano ta organisa e biahe educativo 
Project VWO 5. E proyecto aki a conoce 
un crecemento den contenido educativo y 
specialmente e balor adicional personal cu ta 
e enrikesimento social y emocional di cada 
alumno. 

Participacion na e biahe aki ta crea amis- 
tadnan valioso, ta duna e alumnonan opor- 
tunidad pa experencia e independiencia di 

tario 


cipa pa 



mayornan y ser responsabel 


Tambe e ta trece hopi oportunidad pa e 
alumnonan siña conoce otro cultura, otro 
pensamento y pone den practica varios 
materia cu nan ta siña na scol. 


Di mes forma e preparacionan ta sigui 
p’asina por realisa e biahe cu e grupo aki 
na April 2017. Pronto e alumnonan di 
Colegio Arubano VWO 5 & HAVO 4 lo 
ta bendiendo e ticketnan di e famosos rifa 
di Colegio Arubano cu ta pa recauda e fon- 

donan necesa- 
rio pa e biaha 
educativo pa 
tL e hobennan. 

IPA ta invita comunidad di Aruba pa su 
Dia Publico diasabra dia 19 di november 2016 



DIASABRA dia 19 di november 2016 Instituto Pedagogico 
Arubano (IPA) ta tene su Dia Publico (Open dag) anual. 

IPA ta ofrece estudio pa formacion di maestro di scol preparatorio, 
di scol basico y di scol avansa 
IPA tin mas cu 25 aña for- 
mando maestro pa enseñan- 
sa di Aruba y den transcurso 
di aña e instituto aki a dem- 
ostra y afirma e necesidad y 
balor cu e tin. 

IPA ta cumpli cu e exigenci- 
anan di calidad di e organo di 
acreditacion di Hulanda, esta 
Nederlands Vlaams Accreditatie 
Organisatie (NVAO). 


5243100 of por bishita nos pagina di Facebook ‘Instituto Pedago- 

gico Arubano’ of nos website www.ipaaruba.com . 

Tambe lo tin un ‘Food & Balce Sale’ organisa pa nos Conseho di 

Studiante di IPA (SIPA). 

Di e manera aki IPA ta brinda 

henter Aruba un dia special 

di orientacion, yen di 

informacion y acti- 

J v 

vidad. 


«P< Ji 1 


Instituto Pedagogico Arubano 


Durante e Dia Publico aki lo duna informacion 
general di e estudio di maestro. Lo tin presentacion 
di proyecto di studiante y exposicion di e diferente 
areanan di formacion di e estudio di maestro pa haya 
un miho bista riba kico e estudio ta encera. 

Esakinan ta entre otro Studenten Services, Bi- 
blioteca IPA, Sector Naturalesa y Tecnologia, 

Sector Pedagogia, Bureau Praktijk, Sector 
Hende y Comunidad, Centro di Inves- 
tigacion y Desaroyo pa Enseñansa, Sector 
Idioma y Comunicacion, Sector Matema- 
tica y Sector Arte. 


Pa mas informacion por tuma 


IPA ta invita Aruba completo pa asisti na su 
Dia Publico p’asina cera conoci cu nos instituto 
en general y e ambiente estudiantil en particular, 
conoce nos facilidadnan y tambe pa haya informacion di 
loke IPA ta haci. 

IPA ta invita tur studiante di HAVO, VWO, EPI, IBERO y 
tur otro persona interesa pa cuminsa un estudio pa maes- 
tro pa asisti na e Dia Publico aki dia 19 di november 
2016. 

IPA su Dia Publico lo ta di 10’or di mainta te 2’or 
di atardi. 


Naturalmente lo tin oportunidad pa 
inscribi como studiante pa e estudio pa 
maestro di enseñansa primario. Pa por 
inscribi na IPA mester trece e papel 
di registro civil (papel di AWG 5,-), 
si a gradua caba copia di diploma di 
sea HAVO, VWO, MBO nivel 4 of 
IBERO. 

E gastonan di inscripcion ta AWG 
75,-. 

Monumentenbureau 
a ricibi nan certificado di e 

"Programma di excelencia di Aruba" 


DESPUES di tres siman 
intensivo participando den 
e “Programma di excelencia 
di Aruba”, personal di Mon- 
umentenbureau a ricibi nan 
certificado cu nan a termina 
e curso cu exito. 



Pa por a participa na e 
curso aki tambe conoci 
como “Aruba certification 
program, mi compromiso” 
a ricibi aprobacion di ex 
Minister di Cultura, sr. 
Otmar Oduber en Minister 
di Asuntonan General, sr. 
Milce Eman. 

E curso tabata hopi varia 
y directora di Monumen- 
tenbureau, sra. ing. Yvonne 
Webb-Kock ta felicita su 
personal cu nan certificado. 

Alabes Monumentenbureau 
kier a gradici e docentenan 
di e curso, sr. Giovanni de 
Windt y Melissa Robert, pa 
nan bon guia y dedicacion 
y pa comparti nan cono- 
cemento y informacion di 
Aruba. 



Aruba 


Aruba 


bucion anual of mester ta registra como 
miembro boluntario." 

m-'-u ■ - ' ' 


_ 


Red Cross 


Aruba 


Red Cross 








. . ■ 


Agenda - * *•■ 

Eleccion miembro nobo di bestuur; Relato 


lQuOGll 

1 0 j| r*v * 


bá 


CRUZ Cora Aruba tin su Asamblea Gen- 
eral Anual pa miembro riba diaranson, 30 

di november 2016 y ta yama su miem- financiero 2015; Plan strategico 2017- 
bronan pa participa cuminsando 6’or di 2020; Presupuesto 2017. 

- atárdi na Cas di Emergencia di Cruz Cora Pa participa na eAsamblea General Anual 
Aruba, Pedro Gallegostraat 14, Dakota. miembro mester a cumpli cu su contri- 

Detencion di otro sospechoso 


WILLEM STAD - Continuando cu in- 
vestigacion den un caso di atraco cu a tuma 
lugar dia 3 di novémber 2016 na un res- 
taurant di “fastfood” riba Caracasbaaiweg, 
Polis a haci un detencion mas. 

Dialuna 14 di novémber 2016 alrededor di 
17.35 or Polis a detené na un cas na Oost 
Jongbloed e dama R.I.A. nace na Córsou 
di 24 aña di edad, relacioná cu atraco ariba 


menciona. 


A presentá e sospechoso dilanti un Fiscal 
auxiliar kende a ordená su encarcelamento 
pendiente di mas investigacion. 




*i¥o*neJ& (Jn&uatofUf, 

Cumana #44 ^ Tel: 586-4444 / 733-2906 

E: royalfuneralhome@hotmailcom /593-0857/731-5847 


Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 

Cu un profundo dolor den nos curason nos ta 
participa fayecimento di: 


n 


Silvester Faro 

Mihor conoci como: Chefa 
Seferina, Mamai, Tia, Tanta Ina 
*31 dec. 1925 -112 nov. 2016 

Na nomber di su 

Jui: Ingrid Faro y manera jui tJean Piere, 

Bryan & Dayver Hoyos. 

Rumannan: Susita Faro 

Alicia Krozendijk-Faro y juinan 

tAldemaro Faro y 

Esposa Stella Faro-Almary y juinan 

tlnocencio Faro y juinan 

tPrimintivo Faro y Serafina Faro-Faro y juinan 

tCarmen Roza-Faro y juinan 

tVeneranda Kelly-Faro y 

Esposo Hose Kelly yjuinan 

Su sobrina(o)nan stima, prima y primonan, tur su 
ihanan, bisiña y conocirnan, ex Coleganan di La Linda, 
Demas famia: Faro, Krozendijk, Roza, Almary, Kelly, 
Kock, Jacobs, De Jongh, Hoyos, Vrolijk, Tromp, 

Britten, De Cuba, Ellis. 

Ta invita pa asisti na acto di entiero cu lo tuma lugar 
diabierna 18 di november 2016 for di 2’or pa 4’or na 
Royal Funeral Home. Restonan mortal di Mamai lo ta 
reposa na cas for di 11 ;30 di mainta te cu 1:15 di 
merdia. 

Adres pa condolencia: Royal Funeral Home diahuebs 
17 di november 2016 for di 7’or pa 9’or di anochi. 

Nos sincero disculpa si den nos tristesa nos por a 
lubida un of mas famia, 


Jcutenal ??i 

Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad, Unicamente Bo Luz briyando 

Cu inmenso tristesa na nos curason pero conforme cu 
boluntad di Señor nos ta anuncia fayecimento di : 



Sr. Antonio Hernandes 

Mihor conoci como “Toni Tintan” 

*11-10-1933 |14-11-2016 

Acto di entiero lo wordo anuncia despues 



*pu*t&ud (fatuatofut 

Cumana #44 ^ Tel: 586-4444 / 733-2906 

E: royaIfuneral home@hotmail.com /593-0857/731-5847 


Cerca Dios mi ta na paz, 

Manera un yiu cerca su mama, 

Salmo: 131 

Cu profundo tristesa pero agradecido pa tur locual el a 
significa, nos ta participa cu a bay sosega den 
brasanan di Señor: 



Sra. Tecla Maria 
Mercedes Semeleer 

*23-09-1955 - fl 5-11-2016 
Acto di entiero lo wordo anuncia despues 



Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


Gmdiçimento 




Ramon F. Fonseca Arias 

“Monchi” 

Un danki ta bay na Dr. Caceres y su grupo di dokter 
cu a hasi lo maximo pa yuda nos ser keri. Danki na 
Dr. Pietersz cu a hasi su esfeurso di a yude pa cana 
e caminda concerni y tambe na Dr. John Croes pa su 
consehonan pa por a sa tur e camindanan cu lo 
mester a cana cu nos querido esposo y tata stima. 

Un gradicmento tambe na tur 
nos amistadesnan cu na un of otro forma tabata cu 
nos den e momentonan dificil aki, 
boso Consuelo tabta un gran sosten pa nos. 



Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


Gradicimento/lnvitashon 

Pa medio di esaki famia kier a gradici tur 
esnan cu di un manera of otro a mustra nan atencion 
y a duna nos sosten durante fayecimento y tur cu 
tabata presente na e momentonan doloroso y 
dificil di nos defunto stima: 



Maria N. Trimon 

Danki for di profundo di nos curason. 

Tambe ta invita pa compaña nos na santo sacrificio di 
misa cu lo tuma lugar dialuna 14 d i novombor pa 
6:30 na misa Sta.Anna Noord, 
diamars 15 d i nov e mb e r 5:30 na Kapel di Alto Vista y 
diabierna 18 di november pa 6:30 Sta Anna Noord. 

Boso presencia lo ta altamente aprecia. 























































AWEMainta Diaranson, 16 November 2016 



tcorjtfjil'oko 


Tel: 583-1400 fait 583-1444 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 



Cerca Dios so mi alma ta na pas ta di dje mi 
salbacion ta bini. 

Cu inmenso dolor na nos curason pero conforme cu 
boluntad di Dios ta anuncia fayecimento di 



Sra. Adela Croes 

Mihorconoci como: “Dela” 

*14-07-1935 - |14-11 -2016 

Acto di entiero lo wordo anuncia despues. 


‘puttenal PfonteJ&^ 

Cumana #44 ^ Tel: 586-4444 / 733-2906 

E: royalfuneralhome<g)hotmail.com / 593-0857 / 731-5847 



Lagrima y flornan por seca su recuerdonan y tur loke e 
la hasi y significa pa nos lo keda graba pa semper den 
nos mente y curason, 

“Cerca Dios mi alma ta na paz, 
ta di dj’E mi salbacion ta bini” 

Salmo 62:1 

Cu inmenso tristesa na nos curason 
ta anuncia fayecimento di : 



Sr. Eloy Eddy de Mei 

*13-09-1940 tl 4-11-2016 

Ta invita pa acto di despedida cu lo tuma lugar 
diasabra 19 di november 2016 for di 9’or pa 11 ’or 
na Misa Sta.Filomena na Paradera. Despues lo 
cremeer den seno familiar na Royal Funeral Home. 

Condolencia lo tuma lugar na 
Royal Funeral Home diabierna 18 di november 2016 
di 7’or pa 9’or di anochi. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857 /560-1403 

“Cerca Dios so mi alma ta na pas, 
ta di dje mi salbacion ta bini. 

E so ta mi baranca y salbacion, 
mi fórti - nunca lo mi no tambalia!” 

Cu inmenso dolor na nos curason pero conforme cu 
boluntad di Dios, nos ta anuncia fayecimento di: 



Maureen 

Ignacia Eduwardo 

* 24 Januari 1974 t 11 November 2016 

Na nomber di su mayornan stima: 

Mena y Ignacio Eduwardo 

Su pareha: Raymond “Ray” Henricus 

Su yiu homber stima: Raymuar Henricus 

Su ruman: Franklin Eduwardo 



Tanta y Omonan: Louchi y tFransisca Eduwardo y yiunan 
Alex y Mena Eduwardo y yiunan 
Mena y Frido Croes y yiunan 
Denis y tNita Eduwardo y yiunan y Jopie Figaroa 
Nando y Daniella Eduwardo y yiunan 
tNicolas Figaroa y yiunan 
tBenito Figaroa 
Manuel y Mirna Figaroa y yiu 
Fransisca Figaroa y yiu 
Roberto Figaroa y yiunan 
tBetty y Josef Wolff y yiunan 
Angela Figaroa y Arnold Kelkboom y yiu 
Lucas y Imelda Figaroa y yiunan 
Marcia Figaroa y yiu 
Hendrik Figaroa y yui 

Primay primonan: Shirley, Gina, Arthur, Andre, Adolph, Edgar, 
Anthony, Dorina, Lisette, Mariana, Randolf, Carlos, Liz Mary, 
Rebecca, Clinton, Janine, Patrick, Marjorie, Mirugia, Glenn, 
Valerie, Chris y Steven. 

Madrina y padrino: Mena y Frido Croes 

Su ihanan: Zico Giel y Randell Wolff 

Suegro y suegra: Juan y Stella Henricus 

Swa y cuñanan: Rodney y Sharine Henricus y yiunan 
Julissa y Ronald Solognier y yiunan 

Su coleganan stima di Aruba Marriott Hotel specialmente di 
Human Recourses Department y su mihor amiganan Jannine 
de Mey y Jacky Figaroa y bon bisiña Cosma Kelly. 

Demas famia; Eduwardo, Figaroa, Henricus, Duarte, 

Eduardo, Suarez, De Cuba, Franken, Croes, Ruiz, 

Christiaans, Wolff, Kelkboom, Lopez, Solognier, Flanegin. 

Na lugar di flor of krans un donacion na Edmund Harms 
Foundation ta wordo aprecia. Disculpa nos si den e 
momentonan dificil aki nos por a lubida algun familiar y/of 
amistad. 

Oportunidad pa condoleer lo ta Diamars 15 di November 
2016 di 7’or pa 9’or di anochi na Aurora Funeral Home. 

Acto di entiero ta tuma lugar Diaranson 16 di November 
2016. E restonan mortal ta reposa na Misa Santa Anna na 
Noord for 9’or te cu 11 ’or di mainta, Despues ta sali pa 
Santana Catolico na Noord. Nos ta lamenta cu despues di 
entiero no ta ricibi bishita di condolencia na cas. 


Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Hesus a bisa su disipelnan: 

"Laga e mucha nan bini serka Ml. 

No kita nan di bini, pasobra reino 
di Dios ta pertenese na nan tambe." 

Mateo 19:14 

Cu inmenso tristesa na nos curason a bai laga nos 
tragicamente nos angelito: 



Garshon Jayron 
Terrick Rosa 

*12-11-2015 tl 2-112016 


Na nomber di su 
Mama: 

Tesra "Tessa" Odor 

Tata: 

Gareth Oslin Rosa 

Rumannan: 

Alexshawn y Alexvienne 

Welanan: 

Taña Odor 

Eileen Rosa 

Welonan: 

Anthony Flanegin 

Johnny R, Tromp 

Oscar de Castro 

Tantanan: 

Joe-ann Flanegin y 

Seantrick Toppenberg y famia 
Joulenne Flanegin y famia 

Jissiana Flanegin y famia 

Osmarie Rosa y Raizel Jansen y yiu 
Johnine Tromp 

Omonan: 

Terence Tromp 

Jion Flanegin 

Johnnymar Tromp 


Madrina: Geneviéve Wilderom Barkmeyer y famia 


Padrino: Manuel Julen y famia 

Demas primo y prima nan, amigo(a) nan, bisiña nan, 
conocirnan, colega nan 
di La Cabana, 

Ta invita demas famia: Bisawela, Rosa, Odor, Flanegin, 
Tromp, Angela, Ras,Yarzagaray, Peterson, Martis, de 
Castro, Jansen, Ramos, Filiciana, Laurence, 

Dap, Rafini, Raven, Rodriguez 

Acto di entiero lo tuma lugar Diahuebs 17 november 
2016 na Aurora funeral Home 9:00am 
despues 10:00am lo sali pa santana catolico na 
Paradera, 

Acto di condolencia ta tuma lugar Diaranson 16 
november 2016 na Aurora Funeral Home 7:00pm- 
9:00pm 

Despensa nos si den nos tristesa nos por a lubida un 
familiar, amigo(a), conocir. 

Exitoso curso di Practical 
Management organisa 
pa B&P / Interface Aruba 
Training & Consultancy 

RECIENTEMENTE, BSdP/ Interface Aruba 
Training & Consultancy a organisa un curso “Practi- 
cal Management”cu tabatin un duracion di 18 ora. 

A participa varios empleado di sector publico y 
tambe di diferente empresa di sector priva na Aruba. 
Esnan cu a asisti na e curso aki a siña conoce e 
principio nan di balor humano y con pa encurasha 
coleganan pa sirbi tanto nan interes personal como 
esun di e compania tambe, mientras nan ta progresa 
den nan trabao. 

Durante di e curso e facilitadora a trata diferente 
topico manera, maneho di cambio, comunicacion, 
maneho di conflicto, tuma decision, motivacion, 
resolve problema y con pa deal cu stress. Tur esaki a 
ser haci a traves di presentacion di “role play”, anali- 
sis di caso y diferente ehercicio. E participantenan 
a keda sumamente encanta cu e curso cu lo yuda 
nan den nan desaroyo personal y tambe profesional. 

Esnan cu a ricibi un certificado ta: 

Dwayne Sheridan Marchena, Anna Kock, Mario 
Giraldo Botero, Albert Lewis, Enalia Chirino, 
Ruthmayra Koolman, Janine Maduro, Rosemarie 
M. Tromp-Croes, Minerva Haynes, Elvin Figaroa, 
Andres Fandino, Marianella Emmy Tromp-Croes y 
Kristhy Ho Sing Loy. 

Un palabra di felicitacion ta bay na tur cu a ricibi 
nan certificado. 


Accidente na Sero Lopez 
cu hopi daño material 



DIALUNA anochi pa 10.30 pm riba e caminda di Bloedmond 
pa Casibari net na altura di Sero Lopez tabatin un accidente pisa. 
Aki un auto Nissan Sky Line A-67066 cu tabata bay direccion zuid 
mester a topa cu trafico contrario, a sera brake, pero asina mes a 
dal den un Toyota Corolla A- 66424. Dor di e impacto aki e Nissan 
Sky Line a bay dal den un auto Hyundia Accent, A-49479. E dos di 
autonan a keda totalloss. 

Den e Sky Line un mucha homber a lceda herida, kende a sinti su pia. 
Ambulance a bay cune pa hospital pa un investigacion mas profundo. 


DOW ta informa: 

Ceramento di caminda 
en conexion cu proyecto 
renobacion Infra Rancho Fase 1 

DEPARTAMENTO di Obra Publico ta informa pueblo di 
Aruba en general y specialmente nos automobilistanan cu ta 
haci uzo di e caminda Emmastraat, for di e crusada Avenido 
Alo Tromp / Emmastraat lo inicia cu e trabounan di renoba- 
cion Infra Rancho, fase-1. 

E parti di Emmastraat cuminsando for di e crusada Avenida 
Alo Tromp / Emmastraat y e crusada di Kerkstraat / Emmas- 
traat lo bay ta completamente cera pa trafico entrante diamars 
15 di november 2016 pa diahuebs 24 di november 2016. 

Lo desvia tur trafico via e crusada di Avenida Alo Tromp/ 
Westraat, pa yega na caya John G. Emanstraat. E desvio di e 
rutanan lo ta indica cu baricada y borchinan di aviso. 

Alabes e trabounan di e proyecto Renobacion Infra Rancho, 
fase -1 lo bay tuma lugar te cu dia 15 di december 2016. 

En conexion cu e trabounan menciona Departamento di Obra 
Publico ta haci un peticion na tur automobilista pa no haci 
uzo di e camindanan y ta pidi pa tene cuenta cu e inconve- 
niencianan cu lo por surgi pa cual nos ta pidi nos disculpa. 

Training na Aruba 
riba Desaroyo 
Soslen bel cu 
participacon 
representantenan 
di mas di 20 isla 
rond mundo 


Centre of Excellence di UNDP na 
Aruba dunando contenido na un pilar 
economico basa riba conocemento 


Welcome to 

the Aruba COE Inaugural Train 


Mr Richard Blewitt 

UN Resident Coordinat (j r , iru J 
UNDP Resident Representitty' 


: X 



DIALUNA mainta ultimo a tuma lugar 
den Amsterdam Ballroom di Marriott Resort 
apertura di e Entrenamento Inaugural di e 
‘Center of Excellence’ (CoE) riba Desaroyo 
Sostenibel. 

E encuentro ta forma parti di e ‘Green Week 
of Sustainable Initiatives’ cu ta tuma lugar 
e siman aki. 

Riba iniciativa di e Programa di Desaroyo 
di Nacionnan Uni (UNDP) y e Centre of 
Excellence, 20 Small Island Development 
States (SIDS) ta reuniendo na Aruba du- 
rante tres dia. 

E proposito ta pa re-enforsa e capacidad 
di e SIDS pa construi nan propio mapa di 
desaroyo sostenibel. 

Durante e mainta di apertura, Prome Min- 
ister Mike Eman a hiba palabra di bon bini, 
sigui pa presentacion di Richard Blewitt di 
UNDP, Kenroy Roach, Consehero Regional 


di UNDP, Glenn Thode, Rector di Univer- 
sidad di Aruba, Frank Hoevertsz, Director 
General di Utilities N.V. y Jan Ebbing, Di- 
rector General di TNO Carribbean. 

Durante e mesun mainta aki, Prome Minis- 
ter Mike Eman a ricibi un copia di e ‘Rap- 
port 2016 di Desaroyo Humano den Caribe: 
Progreso Multidimensional: Resistencia 
humano mas leu di entrada.’ 

Esald ta un documento cu Nacionnan Uni 
ta produci ya for di 1990 y ta enfoca riba 
Middel Income Countries (MIC) y SIDS. 
Tambe Premier Eman, den nomber di pais 
Aruba, tabata e di dos SIDS (despues di 
Guyana) pa firma e ‘Multi-Country Sus- 
tainable Development Framework’ (MSDF) 
hinca den otro dor di Nacionnan Uni. 

E MSDF di Nacionnan Uni ta defini con 
ta bay logra resultadonan den sociedad cu 


18 pais y teritorionan Caribense di habla 
Ingles y Hulandes den e periodo entre 2017 
y 2021. 

‘Centre of Excellence’ pa Desaroyo Sosteni- 
bel ta un oficina di Nacionnan Uni estableci 
na Aruba cu ta ofrece un plataforma di coop- 
eracion y conocemento riba Energia Alter- 
nativo, Public-Private Partnerships (PPP), 
administracion y maneho di awa, Turismo y 
practicanan sostenibel pa maneho di Medio 
Ambiente y Salud. 

Cu e experticio y experiencia den desaroyo 
sostenibel, Aruba ta busca pa colabora y 
comparti su conocemento cu otro islanan 
(SIDS) p’asina por promove nan prioridad- 
nan den desaroyo sostenibel. 

E sesionnan di training ofreci pa CoE y 
UNDP na Aruba ta un bon ehempel di un 
pilar economico den desaroyo basa riba 
conocemento. 

Servicio pa 
Comunidad 


D 'j -Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Kibrahacha N.V. 

Pariba di Brug: 

Seroe Preto 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Fhii 

* Media 

i ir<‘i 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 
CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 


E season di drag aki na Aruba a jega su 
final weekend pasa durante e careda cu 
a carga e nomber di Balashi Finals 



UJCARGO 


IECiX^OltrT^ 


HELiX 



Bike y aki 1 biaha mas Jayson G cu 
su Destroyer Hayabusa ta bolbe titula 
Campeon. 

Diasabra den e categoria di Jr. Drag- 
ster ta Celine Fingal a sali sub campe- 
on y den categoria di brommer nos a 
core Super Comp Bike y un biaha mas 
Jayson G cu a bin decisivo y tabata 
“on fire” e weekend ey a bay final 
atrobe y a sali Sub Campeon. 
Kiermen nos por wak bek cu Jayson 
G a core 3 final di tur categoria cu 
tabatin e weekend ey. 


MAD Max & Easy Racing a baha mas ready cu 
nunca pa sera aña completo, y ta exactamente locual 
a pasa. 

Diahuebs anochi nos a core e categoria di Pro Et 
Bike y aki ta Jayson G cu su Destroyer Hayabusa 
a titula Campeon y Sub Campeon a keda Cederic 
“Deld” Maduro cu su Army Busa tambe di Mad 
Max & Easy Racing. 

Loke ta di remarca ta cu den e ultimo 7 bike cu a 
keda den careda 6 tabata di Mad Max & Easy Rac- 
ing, ldermen nos a bin por la goma un biaha mas. 

Diabierna anochi a core e categoria Sportsman 


Pa loke ta trata drag aki na Aruba e 
yega su final, pero nos tin un com- 
promiso mas dia nan 1-2-3 di December na nos 
hermana isla Curacao den e famoso careda inter- 
national cu ta hiba e nomber di Curacao Extreme 
Finals 2016. Mad Max & Easy Racing lo tin un 
total di 10 bike y 3 Jr. Dragster cu lo bay representa 
Aruba den gran forma. 

Gradiciendo na nos famia y fans p’e sosten y apoyo 
durante nos careda nan y nos Sponsor Kendall Mo- 
tor Oil. 

2016 sigur tabata un aña super exitoso pa Mad Max 
& Easy Racing y den 2017 nos lo bin mesun of mas 
fuerte di loke tur hende sa di nos team. 

Probecha di tarifanan special te cu dia 30 di december 

Post Aruba ta reduci su tarifanan pa Pasco 



TEMPORADA di fin di aña 
a yega y ta trece cune tambe e 
deseo di comparti momentonan 
y regalonan special cu bo sernan 
keri.Pa haci esaki posibel, Post 
Aruba NV ta ofrece e oportuni- 
dad pa expresa bo sentimenton- 
an y bon deseonan na esunnan 
cu no ta cerca di bo. Pa e tempo- 
rada aki Post Aruba ta introduci 
tarifanan special pa por manda 
pakinan directamente na bo e 
sernan cu bo mas ta stima. 

Bo por manda un paki di 2 kilo 
pa Hulanda pa solamente Afl. 
35, = . Pa cada kilo adicional lo 
cobra Afl. 7, = . Si bo ta desea 
di manda un paki di 2 kilo pa 
Merca, esaki lo costa Afl. 29, = . 
Cada kilo adicional ta costa Afl. 
10, = . 

Pa Corsou, Boneiro, Saba, Sint 


Eustatius y Sint Maarten cada 
paki di 2 kilo lo tin un prijs di 
Afl. 15, = y pa kilo adicional Afl. 
5, = . E tarifanan reduci aki ta 
valido pa pakinan di un minimo 


di 2 kilo y di un maximo di 20 
kilo. E oferta ta valido te cu dia 
30 di december 2016. 

Probecha di e tarifanan special 
aki mesora. Ta conseha clien- 


tenan pa no warda te ultimo 
ora y asina percura pa bo sernan 
keri ricibi nan paki na tempo. 
Pa mas informacion por yama 
528-7678. 


Acuerdo di Aliansa Strategico 

Aruba Airport 
y Cruz Cora Aruba 
a formalisa 
nan aliansa 



DIA 14 di november, Aruba Airport y Cruz Cora Aruba a firma 
un acuerdo cu ta delinea un Aliansa Strategico entre e dos partido. 
Aruba Airport tin añanan ta contribui na e asociacion di Cruz Cora 
Aruba y di e forma aki Aruba Airport y Cruz Cora a formalisa mas 
ainda nan aliansa p’e añanan benidero. 

Cruz Cora semper a sa di sostene Aruba Airport cu nan esfuerso- 
nan ora di calamidadnan operacional y Aruba Airport como aliado 
strategico kier yuda Cruz Cora yega na nan metanan na un manera 
structural. 

Pa Rode Kruis tabata presente sr. Ruiter, Tesorero di Cruz Cora, y 
sr. La Haye, Director di Cruz Cora. Na nomber di Aruba Airport sr. 
Fazio, CEO y sra. Anthony, CFO a firma e aliansa. 

“Como Aruba Airport nos ta sumamente orguyuso di por ta un aliado 
strategico pa Cruz Cora Aruba y di por contribui asina na nan es- 
fuersonan den comunidad Arubano ora di eherce nan trabou ora un 
calamidad presenta”, segun sr. James Fazio, CEO di Aruba Airport. 

“Nos ta spera cu otro companianan lo sa di tuma un ehempel na e 
aliansa importante ald cu nos a sera cu Cruz Cora. Pa nos organ- 
isacion ta importante pa por conta cu companianan cu ta sostene 
nos trabou. 

Nos t’ey pa yuda, sin distincion di rasa, religion, nacionalidad of 
opinion politico”, manera indica dor di sr. La Haye, Director di 
Cruz Cora Aruba. 

“Cruz Cora Aruba t’ey pa yuda esun mas vulnerabel. Masha danki 
Aruba Airport pa e sosten”, el a conclui. 

Parlamentario Desiree de Sousa Croes: 



MEP ta puntra Minister di 
Enseñansa ki dia nan mester 

haci test di rekenen 


“WAAROM moet ik een rek- 
entoets maken?”, “Welke soort 
scholen voor het voortgezet onder- 
wijs zijn er? Y preguntanan cu tur 
persona cu a caba scol basico ya por 
contesta: “Wellce vakken krijgt een ldnd 
op de basisschool?” 

Casi 100 di e tipo di preguntanan ald 
a wordo manda for di fraccion 
di MEP pa Ministerio di 
Educacion y Famia, 
segun Parlamen- 
tario Desiree 
Croes. 


“Dor di formula hopi di e preguntanan ald den ik- 
vorm (p. e. Kan rk binnen de bovenbouw overstap- 
pen tussen MAVO en FIAVO?) ta duna bo di pensa 
cu a laga un menor interesa den enseñansa traha e 
preguntanan pa fraccion di MEP. 

Otro preguntanan, manera “Wanneer moet ik een 
rekentoets rnaken?”, ta preocupante si pensa cu 
miembronan di fraccion di MEP lo mester haci un 
test di rekenen ainda prome cu nan lo por atende cu 
nos finansa publico. 

E preguntanan haci por escrito na Minister ta un 
muestra di falta di interes total pa nos enseñansa y 
un falta di respet pa henter pueblo”, Parlamentario 
Desiree Croes a duna di conoce. 


Parlamentario sra. Lorna C. Jansen-Varlack 

Ta lamenta cu MEP a saca e comentario di 
Parlamentario Clarisca Velasquez for di contexto 


DURANTE e reunion cu Minister pa loke 
tabata toca e presupuesto di Infrastructura y 
Integracion a surgi un discusion entre lider di 
MEP, Evelyn Wever-Croes y Parlamentario 
Clarisca Velasquez. 

Durante di contesta di Minister, mester bisa 
den e mesun rosea cu e reunion tabata uno 
hopi iritante unda palabranan ofensivo di 
parti di algun integrante di MEP a wordo 
tira den direccion pa Minister y pa fraccion 
di AVP. 

Den e cayente di e discusion lider di MEP a 
perde tur glamour y a dicidi pa yama fraccion 
di AVP pa ta Narco Complaciente. 

Un acusacion hopi serio, pero esaki t’e nivel 
di e lider di MEP y su coleganan. E remarca 
ald no a cay den bon tera serca fraccion di 
AVP y consecuentemente el a provoca un 
reaccion di sra. Clarisca Velasquez. 

E discusion na dado momento a sali for 
man y sra. Clarisca Velasquez a bisa Evelyn 


Wever-Croes pa puntra su casa ken e ta? lack a conclui. 



E comportacion aki no ta 
nada nobo. Esey t’e weganan 
popular cu MEP sa hunga cu 
e unico meta pa desbarata 
hende nan integridad. 

Den Parlamento ta conta: 

“Wie de bal kaatst moet 
de bal verwachten”, 

Lorna C. Jansen-Var- 


E comentario aki no a cay den bon tera serca 
e lider di MEP y despues di e remarca aki 
el a drenta su haula bek. 

Mester agrega acerca pa loke ta toca e 
expresion di sra. Velasquez unda e tabata 
kier informa sra. Evelyn cu su casa sa con e 
ta como Polis y cu e no ta un hende muher 
cu ta chansa. 

MEP y otronan a haya ta bon pa saca 
un otro conclusion di e expresion aki. 






AWEMainta Diaranson, 16 November 2016 


37 


pa haya hende apropia 
riba un lista politico 

Skirbi po: Aton Lee 


No ta facil 
pa bay 



NO ta di awor, pero semper ta dificil pa 
partidonan politico haya personanan adec- 
uado, bon prepara bon studia pa bay riba un 
lista politico, pa ser un bon representante 
di nos pueblo. 

Pa aña centenares di hobennan ta bay sigui 
nan estudio profesional den exterior, pero 
ora cu nan bin bek nan no ta pone nan mes 
disponibel pa siribi nos pais. 

Den fase lo analisa e situacion precario aki, 
principalmente cu tin un cantidad di parti- 
donan tradicional y otronan den fundacion 
o formacion. 

Den tur paisnan di mundo partidonan 
tradicional, grandi tin nan fundacionnan 
cu ta yuda den prepara hobennan pa 
drenta arena politico. Esaki bo por mira na 
Europa, Merca, den algun paisnan Latino 
Americano. 

Di eynan ta sali representantenan di pueblo 
y gobernantenan bon prepara. Aki na Aruba 
tambe partidonan tradicional, manera AVP, 
MEP y hasta PPA tabatin fundacionnan, 
movimientonan, alanan hubenil cu ta bon 
prepara pa carga responsabilidad grandi. 


Na Aruba, despues di Status Aparte tur 
esakinan no ta funciona mas y partidonan 
asina renombra ainda un dia prome cu elec- 
cion ta roga hende pa bai riba nan lista. 

Esald sigur ta un descuido di e propio par- 
tidonan cu no ta prepara nan hobennan 
pa nan por subi lista, representando nan 
partido, nos pais. 

Tambe ta asina mirando e rumbo cu politica 
ta tumando lugar aki na Aruba, cu ta dificil 
pa haya hendenan apropia cu a traha duro 
pa nan termina nan estudio, pa despues subi 
un lista politico y ser lastra manera cacho 
di caya dor di contricantenan. 

Tur sushedad ta sali y tira riba caya, apesar 
cu e persona concerni no por yuda loke su 
mayornan o famia a haci, pero mester core 
cu e riesgo cu nan ta ser lastra malamente. 

Parlamento di Aruba ta funciona como un 
campo di bataya, no tin un forma educativo, 
informativo, idealistico, pero den un forma 
sushi, vil y baho. Ta con un persona cu tin 
deseo di sirbi su pueblo ta desea di bai riba 
un lista politico, si esnan awor mes, hopi di 
nan cu un titulo dilanti di nan nomber no 


ta duna e mihor ejempel na otronan. 

E lucha den tur sentido di palabra pa poder 
ta bin na prome lugar y asina pueblo no ta 
haya ni gana di scucha lolce ta sosodiendo 
den Parlamento. 

Mi ta sigur y ta na altura cu hopi partidonan 
ta pasa den momentonan duro pa recluta 
candidatonan adecuado pa subi nan lista 
y hasta e partidonan grandi ta pasa den e 
incertidumbre aki. 

No falta mucho pa nos tin elecion y por bisa 
cu ya campaña a cuminsa y awor encuesta 
ta mustra cu partidonan grandi ningun lo 
alcansa un mayoria completo, mi ta ripiti 
esaki ta un aña prome cu tin elecion y e 
campaña verdadero no a cuminsa. Esnan 
chikito ta para ariba un pa dos asiento y 
otronan cu no ta ricibi ni un asiento. 

Ta deber di institucionnan, manera Univer- 
sidad di Aruba por yuda den prepara hoben- 
nan pa nan por ta futuro representante o 
gobernantenan di nos pais. 

Parlamento mester bira un instituto na 
unda hobennan interesa pa sirbi nan pais, 
por mira a riba nos respresentantenan como 
nan rolmodel, e modelo perfecto pa anima 
nan pa asina nan por cruza e brug. 

Di corazon mi ta spera cu partidonan sa 
di presenta listanan cu por cumpli cu e 
demanda di nos pais y ban laga politikeria 
un banda. 

Esnan interesa pa nos por cuminsa cu ano- 
chinan informativo ariba e tema ald por 
tuma contacto cu mi persona na Peanuts 
Restaurant. 


Ban reza cu aña nobo, aña di eleccion lo 
habri cu hopi speranza pa esnan cu real- 
mente tin gana di sirbi nan pueblo. 



















38 


AWEMainta Diaranson, 16 November 2016 


Parlamentario mr. Juan "Ady" Thijsen (MEP): 

"Screening" di Juan David Yrausquin ta dudoso 


AYERA mainta a tuma luga un reunion 
di Comision Central pa trata nombramento 
di Juan David Yrausquin como Minister 
Plenipotenciario pa reemplasa Alfonso Boek- 
houdt cu a bira Gobernador. 

Manera conoci cu un screening di Juan Da- 
vid Yrausquin mester tuma luga y akinan 
Parlamentarionan a keda sorprendi pa e 
verslag di “screening” di Juan David Yraus- 
quin. Riba e pregunta cu si tin algo den bo 
bida cu por stroba bo den bo funcionamento 
Juan David Yrausquin a contesta: “In het 
verleden cannabis gebruikt”. 

E pregunta akinan segun Parlamentario 
Thijsen ta kico ta “verleden”. 

Si ta tempo Juan David Yrausquin tabata 
jong no ta problema, pero nos tin cu tene 
na cuenta cu na 2013 Juan David Yrausquin 
a pasa “screening” pa Minister di Finanza e 
tempo ey e no a declara cu e a droga. 

Segun Parlamentario mr. Thijsen ta eynan 



e rabo di porco ta krul ya cu lolce ta impor- sirbiendo e comunidad. 
tante ta si Juan David Yrausquin ta apto 
pa funciona awor como Minister Plenipo- 
tenciario. Ta Juan David mes a crea e duda 
grandi si e ta ainda e ta uzando droga. 


Ainda ta fresco na memoria su karatetrap 
riba Booshi Wever, su declaracion di 
scopet na cabes y su yoramento 
ora Hulanda a trap’e. 

Segun Parlamentario Thijsen 
mas cu nunca ta bin e pre- 
gunta dilanti si Parlamen- 
tarionan y Ministernan 
mester pasa test di droga. 


Tanten cu esey no ta e 
caso, Mike Eman tur e 
biaha cu e tin cu haci 
cambio den su team e 
mester ta mas slcerpi. 
Pueblo tin derecho 
di representantenan 
apto pa funciona 


Parlamentario Desiree de Sousa Croes: 

MEP ta puntra minister di Enseñansa tocante Ombudsman, 
siendo ta Parlamento mes a traha e ley aki! 

“WAT doet de Ombudsman?”, “Voor wie is de 
ldnderombudsman?” y “Wie wordt de kinderom- 
budsman” ta preguntanan cu fraccion di MEP a 
haci na Minister di Enseñansa, Parlamentario 
Desiree Croes a bisa. 

“Nada straño, si no ta cu ta varios miembro di 
fraccion di MEP mes ta den e comision cu a 
traha rib’e initiativa di ley di Ombudsman! Ta 
Parlamento di Aruba tin añanan ta trahando rib’e 
fenomeno di Ombudsman. Ya e initiativa di ley 
ald ta lolce ta wordo yama “OV-ldaar”, pues cla 
pa trata! 

Pa añanan a discuti den comision extraordinario 
di Ombudsman rib’e tipo di preguntanan aki cu 
ayudo di huristanan. Ald fraccion di MEP a mus- 
tra cu nan tabata drumi ronca den e reunionnan 
aki. E preguntanan haci por escrito na Minister 

Parlamentario Desiree Croes duna di conoce. 


ta otro muestra di falta di interes total pa nos 
enseñansa y un falta di respet pa henter pueblo”. 

Parlamentario Marlon Sneek 

Ta tristo ora cu fraccion di MEP bandona 
reunion y no atende presupuesto di enseñansa 


DIALUNA atardi Parlamento a cuminsa trata presupuesto 2017 
pa loke t’e Ministerio di Enseñansa cu ta responsabilidad di Minister 
Michelle Hooyboer Winldaar. 

Relaciona cu esaki miembro di fraccion di AVP, sr. Marlon Sneek 
a mustra pa loke ta enseñansa, e aña aki tabata un aña hopi grandi 
pa enseñansa tumando na consideracion cuanto a ser inverti den 
scolnan rond Aruba. 

“Nos no mester bay ni den pasado y solamente mira tur e proyec- 
tonan cu a keda ehecuta e aña aki so, y tur otro trabou cu a wordo 
haci pa enseñansa caminda e.o. no solamente a pone atencion na 
edificionan, pero despues cu a atende presupuesto aña pasa na loke 
a bin na diferente mocion, locual a pidi e Minister, nos por a mira 
cu esakinan a wordo atendi y ehecuta. 

Nos por a mira cu e.o. cursonan a ser duna pa loke ta profesionalisa 
e cabesantenan, pero tambe e maestronan di scol individual. 

Nos a mira cu paketenan a bin pa tur scol caminda nos ta kere cu 
pa fin di e luna aki, e cursonan lo wordo duna na tur maestro di 
scol, caminda nan por atende cu nos hobennan cu tin Autismo. 

Pues poco poco por mira con Gobierno ta profesionalisando nos 
maestronan di scol y banda di esaki sin conta e placa cu ta wordo 
poni disponibel pa personanan cu den e caso aki tin un HBO 
opleiding of un WO opleiding caba, pa nan sigui profesionalisa nan 
mes y haci nan PhD, Gobierno ta poniendo placa tur caminda. Di 
e forma aki pa garantisa cu e maestro di scol cu ta para awe den 
ldas, wordo profesionalisa. 

Banda di esaki nos por mira cu e trabounan den field y riba edi- 
ficionan, tambe ta sigui caminda nos opr a tuma nota cu p.e. den 
vakantie Colegio San Jose, Colegio Sagrado Curason, Pastoor 
Kraanwinkel, scolnan cu nan plenchi a wordo drecha cu tabata un 
di e deseonan cu e scolnan aki tabatin, ya cu nan tabata preocupa 
cu e peliger cu e speelplaatsnan aki tabata forma p’e muchanan si 
nan mester cay. 

Tambe nos a tuma nota cu Pius X Dalcota a haya un cura di waya 
nobo cu ta un inversion di riba 120 mil florin y riba mesun lista pa 
drecha omheining, tin diferente otro scol caminda mester bay pone 
omheining nobo y tambe por mira cu Colegio Oro Ubou a haya su 
speelplaats drecha, tambe Cacique Macuarima na Sta Cruz tambe 
a haya cura nobo, na Noord por a tuma nota cu Felipe B. Tromp 
pa basta tempo tabata pidi pa un cura nobo y a haya un cura nobo 
hunto c’un lugar di staciona auto nobo. 

Tambe mester menciona cu otro inversion di 6.6 miyon a tuma lugar 
na Colegio San Antonio caminda e muchanan por a bolbe bek nan 
scol den un ambiente mucho mas alentado, y mesun cos a sosode 
na scol San Augustinus na San Nicolas, mientras cu na Rosa Col- 
lege ta bay tin un inversion di riba 4 miyon florin na Playa, banda 
di esaki por mira otro inversion di riba 6 miyon florin den Princes 
Amalia Basis School tambe na Playa y dentro di algun siman por 


bay tuma nota cu Arco Iris Kleuterschool, mudamento bek a cum- 
insa caminda muchanan ta yega den un scol practicamente nobo. 

Ora cu resumi tur e cosnan aki, nos tin cu mustra cu e aña aki 
so, por mira cantidad di cosnan cu a wordo haci den enseñansa, 
mientras cu ainda tin un cantidad di otro actividad cu mester tuma 
lugar ainda. 

Loke si ta di lamenta totalmente t’e forma di procede di fraccion 
di MEP cu ta keda insisti durante di tratamento di presupuesto, 
cu nada no por, cu tur cos ta negativo y nunca nan por trece algo 
positivo dilanti, nunca nan por trece un idea di kico si por, pero 
tur cos tin un critica riba dje. 

Pa MEP tur cos ta imposibel y nos ta lamenta esaki ya cu awe nos 
ta mira un biaha mas cu e Gobierno aki ta demostra cu tur esaki 
por y un biaha mas mi ta bisa cu no ta solamente sinta den Par- 
lamento y pasa leynan of debati riba leynan, pero mester bay den 
field y mira si berdad e ley cu a pasa, locual e Minister a priminti, 
si enberdad e ta tumando lugar. 

E ta parti di e trabou pa sigura cu lolce ta wordo poni den un pre- 
supuesto, por mira cu esald ta haya su atencion debidamente. 

Mi ta sigui kere cu Aruba merece un mihor oposicion pasobra 
loke tin awe den Parlamento, no t’e oposicion cu Aruba merece ya 
cu mientras cu nos ta tratando un presupuesto asina importante 
manera esun di enseñansa, anto fraccion di MEP ta dicidi di lanta 
para, bandona reunion y bay cas y no keda pa debati y duna un 
aporte real cu idea of plannan pa loke t’e cartera di enseñansa,” 
Parlamentario Marlon Sneek a mustra. 

Fraccion di MEP: 

Papiamento na scol tin su beneficionan 

MEP a entrega mocion pa introduci Papiamento na scolnan basico 


NOS tin un tempo ta boga pa introduci Papiamento como idioma 
di instruccion y Hulandes como “vreemde taal”. Ya tin dos scol cu 
e proyecto aki caba, pero te ainda nos no a tende “feedback” con 
esaki ta desaroya. Aña pasa mester a tene un “toetsmoment” como 
evaluacion. 

Parse cu esey no a tuma lugar. 

Nos kier pa duna respet na nos idioma Papiamento, nos no por 
sigui trat’e di e forma aki. 

Ademas, diferente investigacion a wordo haci riba idioma y su im- 
pacto riba desaroyo di e ser humano y di e comunidad. 

E resultadonan y conclusionnan ta mustra e. o. cu idioma y pensam- 
ento ta inseparable; sin idioma no tin pensamento, sin pensamento 
no tin idioma. 

Un conclusion hopi importante di e investigacionnan ta cu muchan- 
an ta siña miho den nan idioma materno. 

Pa e motibo ey a cuminsa un proyecto piloto na algun scol basico, 
pa uza Papiamento como idioma di instruccion. Awor ta tempo pa 
amplia e proyecto piloto. 


Mocion 

MEP a entrega un mocion den cual ta urgi Gobierno di Aruba pa 
prepara un plan pa introduci Papiamento como idioma di instruc- 
cion na scolnan basico entrante aña escolar 2017/2018, teniendo 
na cuenta e recomendacionnan y adaptacionnan cu a surgi di e 
proyecto piloto, y presenta esaki na Parlamento. 

E votacion rib’e mocionnan lo tuma lugar diaranson hunto cu vo- 
tacion di e presupuesto 2017. 



Proceso di aprobacon di dos Minister nobo pa Gabinete 
Mike Eman II a tuma su tempo y tabata positivo 


MANERA AWEMainta a publica caba, Prome Minister Mike 
Eman tabata na oficina di Gabinete di Gobernador pa informa 
Gobernador di e dos Ministernan nobo cu ta uni nan mes na Gabi- 
nete Mike Eman II. 

Manera ta conoci caba ex-Minister di Finansa, Juan David Yraus- 
quin a tuma na su encargo responsabilidadnan di Minister Pleni- 
potenciario na Hulanda. 

Como cu a bin un posicion vacante den Gabinete Mike Eman II, 
cu retiro di Minister di Turismo, a cuminsa tambe e proceso pa un 
remplasante. 

Den e caso aki a opta pa ing. Mike de Meza tuma e responsabili- 
dadnan como Minister di Turismo, mientras cu mr. drs. Richard 
Arends ta tuma trabounan di Minister di Economia over. Richard. 
Arends ta un consehero trahando tanto cu Minister di Economia 
Mike de Meza y tambe Prome Minister Mike Eman. 

Richard Arends tabata Presidente di e ‘Think Tank’ Fundacion 
Estudionan Social Cristian pa basta aña. 

Prome Minister Mike Eman den su reunion cu Gobernador, ta- 
bata hunto cu Secretario suplente di Conseho di Minister, Zulema 
Dabian-Erasmus, a splica con e proceso a bay y a splica cu e proceso 
tabata uno hopi extenso como cu un candidato pa Minister di hopi 
rekisito cu e mester cumpli cu ne. 

“Cada un di e procesonan aki ta tuma su tempo y tabatin hopi 
speculacion, pero simplemente nos tabata bezig den e proceso ald 
y diabierna nos a completa e proceso aki p’e dos candidatonan aki”. 


A entrega na Gobernador e documentonan positivo di e instanci- 
anan cu ta traha riba e proceso referente n’e dos personanan ald y 
declaracionnan cu e personanan aki ta duna riba un serie di pregunta 
cu a wordo haci na nan. 

E proceso cu ta sigui ta cay bou responsabilidad di Gabinete di 
Gobernador di Aruba y ora cu esey ta cla por sigui cu e nombra- 
mentonan. 

“Nos ta sumamente orguyoso, di e dos personanan aki y hopi con- 
tento tambe cu e proceso a cana rapido y cu nos por a cumpli cu 
nos comunidad p’awe pone e Gabinete completo,” Prome Minister 
Eman a enfatisa. 




























AWEMainta Diaranson, 16 November 2016 


41 


Parlamentario Melvin Tromp 

Den presupuesto 2017, MEP no a haya 
espacio of oportunidad pa weganan politico 


PARLAMENTO for di siman pasa a bin ta tratando presupuesto 
2017 caminda tur Minister a haya oportunidad pa atende cu nan 
presupuesto pa proximo aña. 

En realidad, segun miembro di fraccion di AVP, sr. Melvin Tromp, 
tratamento di presupuesto 2017, a converti fraccion di MEP den 
un fraccion di “copy paste”, ya cu mayoria di pregunta y hasta 
mocionnan entrega, ta saca for di un reunion anterior y algun cu 
ta data di algun aña caba. 

“For di dialuna siman pasa ora cu Parlamento a cuminsa trata 
presupuesto 2017, e ausencia grandi di fraccion di MEP, a hala 
atencion cu e.o. tin miembronan di e fraccion, cu no a presenta 
ningun momento pa atende cu e Ministernan cu a bin defende nan 
presupuesto. 

Ministerio tras di Ministerio, Minister tras di Minister, nos por a 
ripara cu fraccion di MEP simplemente no ta interesa den asuntonan 
di interes nacional, asuntonan caminda no tin probecho politico, 
probecho pa famia y amigonan pa saca, e interes simplemente no 
ta existi. 

Un fraccion cu a organisa un marcha contra criminalidad tabata 
practicamente ausente durante tratamento di presupuesto di Min- 
ister Arthur Dowers y pa haci e situacion mas pio ainda, fraccion 
di MEP su interes den formacion y educacion di nos mucha- y 
hobennan, no ta existi. 

No solamente nan ausencia a resalta, pero e hecho cu e poco pre- 
gunta cu nan a haci, e mocionnan cu nan a presenta, tabata parce 
un trabou di ‘copy paste’ di presupuestonan den pasado, caminda 
ningun caminda e fraccion geel a duna un solo conseho of vision 
di algo positivo pa pueblo di Aruba. 

E falta di atencion pa educacion y formacion di nos hobennan, ta- 
bata algo serio y algo di condena ya cu ta un forma directo pa bisa 
pueblo, cu partido MEP no ta interesa den formacion y educacion 
di nan yiunan. 

Di otro banda tin cu señala tambe cu presupuesto 2017 cu Minister 
Angel Bermudez a presenta na Parlamento pa wordo trata y aproba, 
ta un presupuesto historico no solamente p’e hecho cu ta pa prome 
bes cu ta un Gobierno ta bin cumpli cu reglanan di compatibilidad 
di nos pais, pero pa e hecho cu tur cos ta mustra ‘on the dot’ cu 
a laga poco espacio pa fraccionnan den oposicion, haci weganan 
politico manera ta nan custumber. 

Fraccion di MEP no a duna un aporte na desaroyo di e pais y pa 
bienestar di comunidad durante tratamento di presupuesto 2017, 
pero a limita nan mes na no solamente trata di spanta pueblo cu 
mentiranan sin sentido, pero domina pa un negativismo increibel 
cu ta resultado di un decepcion grandi pa rechaso grandi di e pueblo 
di Aruba p’e partido geel. 

Tur Minister a mustra e maneho cu nan ta hibando y loke nan 


lo bay haci den 2017 a base di e presupuesto cu nan Ministerio a 
presenta y tur cos t’asina cla, asina transparente pa tur hende ta na 
altura di loke Gobierno ta haciendo y ta bay haci, cu esaki tambe 
ta otro frustracion grandi pa fraccion di MEP. 

Despues di e tremendo presentacion di Minister di Enseñansa, sra. 
Michelle Hooyboer Winldaar, kende a confirma e bon trabou cu 
tin den desaroyonan den enseñansa di nos pais, awe como ultimo 
Minister, ta toca turno na Minister Presidente Mike Eman di Asunto 
General pa bin splica su maneho na Parlamento. 

Un momento cu fraccion di MEP segun tradicion lo tuma pa hunga 
weganan politico cu nan ta lcere ta importante pa pueblo, pero 
caminda ya caba a lceda demostra den ultimo dianan, cu Gobierno 
di AVP ta sigui traha y cumpli cu pueblo di Aruba,” Parlamentario 
Melvin Tromp a declara. 

Evelyn Wever-Croes: 


14% di esnan riba 65 aña ta haya problema di memoria 

MEP a entrega mocion pa actua awor, pa e no bira mas halto! 


HOPI biaha ta wordo bisa cu edad ta bin cu perdida di memoria. 
Sinembargo esaki no mester ta asina. Mundialmente un average 
di 14% di e poblacion riba 65 aña ta sufri di problemanan neuro- 
cognitivo, cu por conduci na perdida di memoria. 

Na Aruba, segun “Centraal Bureau voor de Statistiek” (CBS), e 
cantidad di personanan riba 65 aña lo redobla na 2030 compara 
cu 2015 y consecuentemente e cantidad di personanan cu proble- 
manan neurocognitivo tambe lo redobla pa 2030. 


riba agenda di Gobierno. 

Den nomber di nos fraccion, mi a entrega un mocion pa urgi Gobi- 
erno di Aruba pa compromete su mes pa pone accion contra “Neuro 
Cognitive Disorders” halto riba agenda di Gobierno y tambe pa 
prepara un Plan Nacional y e “care pathway” pa Aruba y presenta 
esald na Parlamento mas pronto cu ta posibel. 

Cu esaki nos como pais lo defini cu di berdad nos tin cuido di nos 
grandinan na pecho”, lider di MEP a mustra. 


“P’esey den Parlamento mi a trece e punto aki padilanti. Na Aruba 
nos mester tuma accion awor pa prepara un Plan Nacional pa en- 
frenta e aumento drastico ald. 

Nos no por sinta man crusa. 

Nos a reuni cu sra. Melva Croes-Yanez y sr. Robby Croes di Fun- 
dacion Alzheimer Aruba (FAA), cu a duna un presentacion cu a 
causa un impacto riba nos, y ta a base di esey cu nos a dicidi cu 
mester tuma accion awor”, segun Evelyn Wever-Croes. 

“E prome paso cu mester tuma ta di haci investigacion pa identi- 
fica ld maneho ta bay hiba y kico ta e obhetivonan y cambionan 
di maneho existente cu ta forma parti integral di un Plan 
Nacional. 

E Plan Nacional mester defini e asina yama “care path- 
way” den cua ta stipula con lo atende e problema ald 
y con ta coordina ehecucion di e plan”, segun sra. 

Wever-Croes. 

“PAHO y WHO ta aplicando un “Health Agenda 
for the Americas 2008-2017” pa sigura e calidad 
di bida di personanan di 65 + dor di duna e cuido 
necesario riba termino cortico, medio y largo. 

Hasta tin fondonan cu a wordo poni disponibel 
dor di PAHO y WHO pa entre otro desaroya 
plannan nacional. 

Nos di MEP den Parlamento lder 
mira cu accion contra “Neuro Cog- 
nitive Disorders” wordo poni halto 



Ta importante pa tur hende compronde y tuma nos grandinan cu 
ta sufri di problemanan neurocognitivo, cu por conduci na perdida 
di memoria, na serio. 

“Minister Schwengle su reaccion den Parlamento sinembargo tabata 
decepcionante. 

En bes di subraya e importancia di e tema, a hunga poltica barata 
cu salud di nos ciudadanonan. 

En bes di mustra compasion pa e problemanan aki, a dedica su 
tempo na insulta mi persona, chercha mi y gaba cu e sa mas cumi. 
Ami no a baha na su nivel y na final mi a urgi e Minister pa ban 
duna atencion na e problematica aki. Nos tin e profesionalnan. 
Nos por haya fondo di PAHO y WHO. 

No ban laga e oportunidad aki pasa”, sra. Wever- 
Croes a continua. 

“Den reunion tambe mi a probecha pa repasa 
e vision di partido Movimiento Electoral di 
Pueblo pa cu nos grandinan. Nos lo elimina 
belasting riba pensioen di biehes, pa alivia 
nos pensionadonan cu e peso di belasting. 
Nos lo baha edad di pensioen, p’asina na 
un edad reasonable, nos grandinan por baha 
cu pensioen y gosa di un pensioen bon 
mereci. 

Y nos ta compromete nos mes 
pa brinda un miho cuido pa 
nos grandinan, na cas of den 
centronan di cuido. “To care 
for those who once cared 
for us is one of the highest 
honors”. 

Pa mi sigur ta e honor 
di mas grandi, y nos 
lo pone den practica”, 
Evelyn Wever-Croes 
a finalisa bisando. 

Minister Dowers ta gradici Imelda Boezem-Geerman 
pa 25 aña di servicio fiel na Ministerio Publico 




Durante di e encuentro organisa na Ministerio Publico relaciona 
na e despedida di un colega aprecia y stima cu a bay recientemente 
cu pensioen, esta Imelda Boezem-Geerman, Minister di Husticia 
mr. drs. Arthur Dowers a gradici’e pa su 25 añanan di servicio fiel 
na Ministerio Publico y na comunidad di Aruba. 

E mandatario a presenta Imelda Boezem Geerman tambe cu un 
moneda di coleccion como gesto di aprecio. 

Imelda Boezem-Geerman a traha na diferente otro departamento 
di Gobierno, incluyendo Directie Financien, un departamento cu 
semper el a keda cu un bon relacion cu ne despues tambe durante 
di su carera na Ministerio Publico. 

Procurador General a remarca cu tur dia Ministerio Publico ta ocupa 
cu tareanan relaciona na haci y mantene Aruba sigur, e ta un com- 
promiso firme cu ta existi cerca e team den su totalidad y Imelda 
den su trabou ta contribui semper na e meta y compromiso ald. 

Minister Dowers a bisa cu e relacion cu Imelda tin cu coleganan y e 



colaboracion notabel, ta refleha su dedicacion, y determinacion pa 
haci un bon trabao y cuanto e ta aprecia pa tur esunnan cu tabata 
traha cu ne. 

E Minister a gradici’e tambe pa su rol y dedicacion como miembro di 
e team di Ministerio Publico na combatimento di crimen na Aruba. 

Finalisando, Imelda Boezem-Geerman a expresa cu gratitud y 
aprecio pa su coleganan y coleganan di otro departamentonan di 
Gobierno cu semper a coopera cu ne. 

E1 a agrega cu e ta spera cu su coleganan sigui cu e bon trabao, y el 
a desea e colega cu ta tumando su tareanan over hopi exito y forsa 
pa confronta tur e retonan cu e trabao ta trece cu ne. 

Imelda Boezem-Geerman a conclui bisando cu trahando na Minis- 
terio Publico no tabatin ni un dia cu e no tabata gusta bay trabao. 
Semper e tabata lanta cu gana y contento cu su famia, e ta gradici 
Dios pa e dia nobo, y tabata bay trabao yen di gana pa confronta 
e retonan nobo. 

Reaccion Ministerio Publico riba sentencia: 

Corte Superior a dicidi cu e sospechoso 
a tene insuficiente cuenta cu su malesa 

Indra Stamper a bay den Casacion 


MINISTERIO Publico a tuma nota di publacionnan recien den 
prensa relaciona cu e sentencia di Corte Superior di Husticia contra 
e sospechoso Indra T.M. Stamper. 

Señora Stamper a wordo haya culpable dia 7 di november ultimo di 
“dood door schuld in het verkeer” (homicidio culposo den trafico) 
y a wordo condena pa un castigo di 6 luna condicional, tempo di 
prueba di dos aña, 240 ora di servicio y tres aña di prohibicion pa 
stuur auto. 

Stamper como chofer di un auto, causa un accidente di trafico riba 
3 di maart 2014 riba spiraalrotonde dilanti Aeropuerto, a conse- 
cuencia di cual un persona a fayece. Ta trata di e comerciante, 
Ashok (Ash) Ramchandani. 

E caso a sirbi riba 11 di juni 2015 den Corte den Prome Instancia. 
Tabata e dia ey cu e sospechoso a duna di conoce pa prome bez cu 
e ta sufri di epilepsia. 

Ministerio Publico a pidi Huez pa para e caso, pa por investiga e 
hecho nobo aki relaciona cu e condicion medico di señora Indra 
Stamper. 

Huez no a haya bon pa para e caso, y a dicidi pa declara e sos- 
pechoso liber. 

Ministerio Publico a bay den apelacion contra e decision aki, pa- 
sobra Ministerio Publico ta hiba e punto di bista cu si abo como 
participante den trafico ta sufri di un malesa cu por seriamente in- 
fluencia bo comportamento den trafico, bo tin cu tuma medidanan 
di precaucion contra esey (p.e., dor di bebe bo remedinan of dor 


di no stuur auto bo mes). 

Sino bo por trece seguridad di trafico den peliger cu posibelmente 
consecuencianan hopi serio pa un persona, manera a sosode tambe 
den e caso ald. 

Corte Superior di Husticia ta comparti e punto di bista di Min- 
isterio Publico. Corte Superior a huzga cu señora Indra Stamper 
como participante den trafico a tene insuficientemente cuenta cu 
su malesa y a tuma insuficiente medidanan di precuacion, y pesey 
e ta carga responsabilidad p’e accidente. 

Mientrastanto e sospechoso a bay den Casacion contra e decision 
di Corte Superior di Husticia. 



Mitsubishi Lancer to perde control riba caminda di Tanki Flip 



DIAMARS atardi, alrededor di 4:30, un accidente a sosode 
riba caminda di Tanld Flip pa Hato, net na altura di Cuerpo di 
Bombero. 


Un auto Mitsubishi Lancer A-62496 tabata bayendo direccion 
Elmar. Pa un motibo desconoci el a perde control, bira na man 
drechi y bolter banda di caminda. E chauffeur di nacionalidad 
Chines no a resulta herida. 

Minister Michelle Hooyboer-Winklaar: 

Tratando presupuesto di enseñansa di 275 miyon florin 

Ta representa 20% di henter e presupuesto di pais Aruba 




DIAMARS a tuma luga den Parlamento tratamento di e 
presupuesto di Ministerio di Enseñansa pa aña 2017. 
Minister di Enseñansa, Michelle Hooyboer-Winldaar 
a presenta y defende su presupuesto, pa cual el a ricibi 
un cantidad di pregunta cu el a contesta sea adelanta 
por escrito of durante e reunion den Parlamento mes. 


E preguntanan a bay dirigi riba entre otro maneho, 
plannan pa cu scolnan multilingual y muchanan 
cu ta lceda sinta. E mandatario a tuma tempo pa 
contesta cada un di nan. 


A pone tur cos den contexto cu e aña aki ta 
bolbe nota un crecemento den e presupuesto di 
enseñansa. Ta conta cu un “begroting” di mas 
of menos 275 miyon florin y cu ta representa 
20% di henter e presupuesto di Aruba. 


Minister Michelle Hooyboer-Winklaar a 
expresa cu esald ta un suma significante, 
compara cu tur e gastonan di Gobierno y 
tambe ta refleha e importancia di enseñansa 
y e compromiso cu nos tin. E1 a remarca cu nos 


enseñansa mester ta di calidad, cu alternativanan pa tur studiante 
por saca lo maximo for di nan mes y cu tin semper un opcion. 


“Esey ta rekeri fondonan y nos ta hopi contento cu nos 
por wak cu tin e basenan disponibel y cu ta na nos pa 
invirti’e na un manera responsabel y na un manera 
cu ta pone enfasis riba e studiante, riba e calidad di 
e enseñansa cu nos lder hiba y sin lubida riba pro- 
greso y desaroyo di nos docentenan “, asina Min- 
ister Michelle Hooyboer-Winldaar a expresa. 


E maestronan mester ta exitoso y ora nan 
crece den nan trabao, esey tin un efecto 
hopi positivo pa nos studiantenan. 


“Esey ta e enfoke pa e presupuesto aki 
y nos ta scuchando diferente idea cu ta 
wordo treci pa dilanti for di parlamento. 
Nos ta hopi contento cu tin interes y cu 
tin ideanan cu kier draag-bij, comparti 
cu nos y nos ta hopi willing pa traha riba 
tur e ideanan aki”, a mandatario a finalisa 
bisando. 

Minister President Mike Eman: 


Intercambio di experiencia ta haci nos tur mas fuerte 
pa avansa riba Metanan Global di Desaroyo (SDG's) 



PROME Minister Mike Eman a hiba palabra dialuna mainta na 
apertura di training inaugural riba Desaroyo Sostenibel ofreci pa 
United Nations Development Programme (UNDP) conhuntamente 
cu Center for Excellence (CoE) di Aruba enfoka riba Small Island 
Development States (SIDS) e siman aki na Aruba. 

E encuentro ta duna inicio n’e ‘Green Week of Sustainable Initia- 
tives’ cu ta inclui e di 7 edicion di Green Conference. 


Center For Excellence ta un plataforma cu ta presenta hopi idea 
nobo riba tereno di inovacion, energia alternativo y sostenibilidad. 
Cu sostenibilidad ta referi n’e sentido mas amplio di palabra; 
ldermen, no solamente energia, pero un desaroyo economico, un 
reparticion husto di entrada, calidad di bida di e hendenan. 


“Pa kita discrepancia di e economia cu ta ser mira solamente for 
di e punto di bista crecemento di producto bruto nacional, pa un 
economia cu un conexion mas fuerte entre prosperidad economico y 
progreso social,” asina Premier Eman a splica. 


E aspectonan ald pon’i den un con- 
texto mas integral, ta algo 
cu Aruba a bin ta pone 
riba agenda in- 
ternacional- 
mente.” 


Gabinete Mike Eman ta conkistando mas atencion y admiracion 
pa su vision y tambe mas colaboracion serca institutonan grandi cu 
ta sinti cu esald t’e direccion cu mundo tin cu bay, esta cu enfasis 
riba e ‘Human Index’ y no e GDP index. 

E ta resalta, den maneho di e Gobierno ald, cu ehempelnan manera 
panel solar riba scol y edificionan publico, reduccion di tarifa pa 
auto electrico, pero tambe den renobacion di barionan, iluminacion 
eficiente pa barionan, dialogo social, tur ta forma parti di e vision 
di sostenibilidad. 


Minister President a indica cu apesar di ta un isla childto cu recur- 
sonan limita, Aruba a demostra un consistencia den e articulacion y 
ehecucion di su vision. Esey ta pone cu institutonan internacional 
manera Nacionnan Uni kier bira socio cu Aruba pa demostra cu 
un practica exitoso riba un isla ta alcansabel. 

A base di esey, aña pasa a nace e ‘Center for Excellence’ na Aruba 
pa acumula y comparti e ‘best practices’ cu otro islanan pa medio di 
diferente formula, entre nan digital, pero tambe sesionnan caminda 
representantenan ta bin hunto pa intercambia idea y experiencia. 


E idea ta pa tur SIDS hunto por progresa y yega hunto n’e meta- 
nan; e 19 Sustainable Development Goals cu Nacionnan Uni 
a adopta. 

“Nos ta hopi orguyoso di por demostra e exitonan aki, ademas 
di e retonan,” asina Premier Eman a bisa. 

Dos ehempel di reto t’e molina di biento dor di casonan den 
Corte y tambe e planta di gas for di sushi a sufri tardanza dor 
di e tecnologia avansa. 

“Hunto e experiencianan positivo y esnan dificil cu bo ta ta 
intercambia cu otro, ta haci nos tur mas fuerte pa enfrenta e 
bunita meta cu nos tin pa nos tur avansa riba e Sustainable 
Development Goals (SDG’s) y Aruba ta hungando un 
rol hopi importante den esey y nos por ta orguyoso 
paso no solamente nos ta bis’e, pero mundo ta 
bis’e demostrando cu apesar di tin nos propio 
retonan, nos curason ta n’e bon lugar y e es- 
fuersonan tambe ta n’e bon lugar.” 


“Na Aruba esaki ta nifica no solamente 
hotelnan di 5 strea, pero tambe bari- 
onan di 5 strea, scolnan di 5 strea, un 
entrada mas husto pa nos hendenan, 
espacionan publico di calidad, bon 
infrastructura y cuido di nos grandi- 
nan y di nos enfermonan. 

Den funcion como Minister suplente 

Minister Arthur Dowers to sotisfecho con tratamento 


di presupuesto di Ministerio di Turismo a bay 


“TABATIN hopi pregunta 
y tur a lceda contesta. E sesion 
a bay bon, den un ambiente 
profesional y a adresa preocupa- 
cionnan di tur partido.” 

Esaki Minister drs. Arthur Dow- 
ers a laga sa despues di tratamen- 
to di presupuesto di Turismo 
pa 2017. Den su funcion como 
Minister di Turismo suplente 
cu el a ocupa su mes siman pasa 
cu ne, cual awo, despues cu a 
anuncia cu tin un Minister di 
Turismo nobo, e ta pasa pa su 
colega. 

Minister Dowers a laga sa cu 
a adresa e preocupacion di 
parti di partido MEP encuanto 
di e cifranan di e cantidad di 
turistanan cu ta bin Aruba. 

E cifra aki a baha un poco, y se- 


gun splicacion di Aruba Tourism 
Authority, Minister Dowers a 
laga sa na Parlamento cu mester 
tene na cuenta cu tin factornan 
di influencia manera e cantidad 
di turista for di Venezuela cu a 
baha y ora tin un winter menos 
friu tambe Aruba ta haya menos 
turista. Esaki ATA a bisa tambe 
den Ministerraad anteriormente. 

Minister Dowers a bisa cu a 
pone tambe cuater miyon florin 
adicional como reserva pa haci 
uzo di dj’e si ta necesario, p. e. 
si e winter ta bira hopi friu no 
tin cu gasta e placa ey extra na 
mercadeo. Tambe el a splica cu 
mercadonan nobo na Merca cu 
ATA ta explorando y preparando 
pa habri, esaki tambe ta rekeri 
fondonan adicional pa mercadeo 
y incentivanan. 


Minister Dowers a laga sa cu 
como Minister di Husticia e ta 
sinti’e sumamente orguyoso pa 
wak cu den un encuesta, cual a 
papia di dj’e durante di e pre- 
sentacion di cifranan, a sali cu e 
factor cu ta score mas halto pa 
cu satisfaccion di e turista, ta 
“siguridad”. 

Hustamente esaki ta un punto 
cu su colega saliente, e ex-Min- 
ister di Turismo, hasta hunto 
cu oposicion, a critica masha, 
pero cifranan ta mustra cu e ac- 
cionnan di husticia tin resultado. 

E Minister a comenta cu ta 
rekeri inversion den hobennan, 
den enseñansa y den sosten pa 
famianan pa logra mantene e 
siguridad. 

Den esaki por pensa rib’e plan 
integral pa hubentud cu ta movi- 
endo padilanti cu ne, despues cu 
e cuminsa e proceso den pasado 
hunto cu ex-Minister di Salud, 
Richard Visser y ex-Minister 
di Asuntonan Social Michelle 
Hooyboer-Winldaar. E plan ta 
un bon plataforma y un forma 
integral pa trata cu hubentud, 
segun e mandatario. 

Minister Dowers a confirma cu 
no tin kitamento di 10 miyon 
di presupuesto di Turismo pa 
pone pa Husticia como cu e pre- 
supuesto di Turismo ya ta un di 
esunnan mas chikito y no lo tin 
espacio pa kita di e fondonan. 
Loke si ta pasando ta cu Parla- 
mento mes caba a aproba cinco 
miyon florin pa e presupuesto 
di otro aña pa bay pa Husticia. 
Pero, e placa so no ta yuda pre- 
veni crimen. 

Pa logra mantene e bon posi- 
cion di siguridad (y husticia) 
ta rekeri colaboracion entre 
tur Ministerio, cual ta algo cu 
Minister Dowers ta mira cu 
si lo logra miho awo, y esaki 
lo resulta den mantencion 


y mehoracion di e posicion di 
Aruba. 

Minister Dowers a splica cu a 
papia tambe tocante di e crece- 
mento di cifranan di Aruba 
compara cu otro pais, unda cu 
por wak cu otro paisnan a crece 
relativamente mas. 

E1 a subraya cu mester tene 
cuenta cu e hecho ta lceda cu 
ora compara e suma cu ta cobra 
na Aruba pa camber pa anochi 
y loke ta ricibi di cada turista 
ta mas cu otro paisnan den nos 
region. Asina mes, el a agrega, 
no por perde for di bista cu tin 
competencia. 

“Aruba ta keda un pais competi- 
tive”, Dowers a bisa, “y Aruba 
ta ofrece un producto completo. 
Esaki ta algo cu sigur ta duna 
Aruba un “edge” competitivo 
riba otro paisnan. 

No por lceda tranldlo y mester 
sigui cu e proceso cu a cuminsa 
ora cu e Gobierno actual a tuma 
over, y sigui cu e enfasis riba 
realce di e calidad di turismo”, 
segun Dowers. 

A para keto tambe durante di e 
tratamento di e presupuesto na 
e ponencianan cu a gasta mucho 
hopi placa na factornan cu no 
ta mercadeo di Turismo, y cu a 
gasta mucho placa den mercadeo 
compara cu antes y toch ta log- 
rando e mesun resultadonan. 
Esakinan ta puntonan cu lo 
sigui discuti riba dj’e y ta keda 
na e Minister nobo pa lidera e 
cambionan cu cooperacion di ful 
Ministerraad. 

Minister Dowers a conclui bisan- 
do cu hecho ta si cu for di 2006 
por mira cu Turismo a redobla y 
ATA y AHATA sigur ta merece 
e merito p’e logro aki. 

E1 a bisa cu a palabra cu ATA 
cu otro siman nan lo duna Min- 
isterraad un presentacion, y ta 
habri cu esey e debate encuanto 
funcionamento di Turismo. 


E1 a menciona cu p. e. e 
buelo di JetBlue for di 
Fort Lauderdale ta un 
di e desaroyonan cu 
Aruba mester sinta 
orguyoso di dj’e. 

E mandatario a splica 
cu tambe a papia di e 
mercado di barconan 
crucero, cual ta mi- 
rando un aumento. 

